Vakcinacija dece još ne počinje - Glas Zaječara\nHome Društvo Vakcinacija dece još ne počinje\nTo znači da će oni odrediti koja će populacija imati prioritet, objasnio je Zelić za TV Pink, dodajući da će vakcinu deca primati uz saglasnost roditelja.\nAgencija za lekove i medicinska sredstva Srbije u petak je odobrila da se vakcina proizvođača Fajzer može koristiti kod dece uzrasta od 12 do 15 godina. Ovoj odluci prethodilo je odobrenje Evropske agencije za lekove (EMA) za ovu uzrasnu grupu.\nPrilikom davanja odobrenja EMA je navela da je efikasnost vakcine ispitivana u grupi od oko 2.000 dece starosti od 12 do 15 godina. Polovina je primila vakcinu a polovina placebo. Među onima koji su dobili vakcinu niko nije oboleo od kovida 19, u poređenju sa 16 dece koji su dobili placebo.\nTo znači da je u studiji efikasnost vakcine bila 100 odsto (mada bi pravi nivo efikasnosti mogao biti od 75 do 100 odsto), navela je tada EMA.\nKako su dodali, neželjene reakcije primećene među decom od 12 do 15 godina ne razlikuju se od neželjenih reakcija među starijima od 16, i uključuju bol na mestu uboda, umor, glavobolju, bol u mišićima i zglobovima, temperaturu.\n– Ove pojave uglavnom prolaze nakon nekoliko dana od vakcinacije – dodala je EMA.\nI Američka agencija za hranu i lekove odobrila je upotrebu Fajzer vakcine među decom od 12 do 15 godina, a američki Centar za kontrolu i prevenciju bolesti (CDC) preporučuje upotrebu Fajzer cepiva za svu decu stariju od 12 godina.\nPrema podacima Rojtersa od 4. juna, vakcine protiv kovida za decu stariju od 12 godina odobrene su u mnogim zemljama Evrope – uključujući Austriju, Estoniju, Francusku, Nemačku, Poljsku Mađarsku, Italiju, Litvaniju, Španiju, Švajcarsku, Norvešku (koja planira upotrebu ove vakcine među decom koja su u velikom riziku od obolevanja) i Veliku Britaniju. Mnoge od ovih država najavile su da bi tokom leta vakcina mogla biti ponuđena najmlađim uzrastima.\nBatut bi tokom narednih dana trebalo da odredi koje grupe dece treba da prime vakcinu i pod kojim uslovima. Profesor farmakologije na Medicinskom fakultetu u Beogradu Radan Stojanović ranije je rekao da po njegovom mišljenju ne bi trebalo preporučiti da sva deca prime vakcinu protiv kovida već samo ona koja su posebno ugrožena zbog svojih hroničnih oboljenja.\nJoš uvek bez dokaza o vezi između miokarditisa i vakcina\nCDC i EMA takođe navode da pažljivo prate izveštaje o pojavi miokarditisa i perikarditisa koji su se pojavili među mladima, starijima od 16, koji su primili vakcinu protiv kovida. Stav EMA je da za sada nije utvrđena veza između vakcine i pojave ovih stanja, kao i da korist od vakcinacije prevazilazi mogući rizik, pogotovu među mladima koji pripadaju nekoj od posebno ugroženih kategorija.\nPrethodni tekstSutra ističe rok za prijavu za pomoć od 3.000 dinara za vakcinisane: Isplata pomoći od 60 evra nezaposlenima danas\nNaredni tekstPD Zaječar traži radnike za rad u hladnjači i za berbu višanja


Dačić: Nećemo uraditi ništa protiv svog naroda\nPregovori u dobroj atmosferi\n21.02.2013. 00:47h 27.07.2016. 16:54h\n“Aktivnosti se nastavljaju, ali svakako nećemo uraditi ništa protiv svog naroda na Kosovu”, podvukao je Dačić i naglasio da je njegova politička linija u dijalogu Rezolucije Narodne skupštine Srbije i platformu\nBRISEL - Premijer Srbije Ivica Dačić izložio je nakon dvodnevne pete runde briselskog dijaloga sa predsednikom kosovske vlade Hašimom Tačijem, više detalja o predlogu o zajednici srpskih opština kojim bi se rešio problem paralelizma institucija na severu Kosova.\n“Kako god neki iz međunarodne zajednice zvali te institucije, očigledno je da su one jedne i jedine na tom delu Kosova”, rekao je Dačić novinarima nakon četvoročasovnog razgovora sa Tačijem u kabinetu Visoke predstavnice Evropske unije za spoljnu politiku i bezbednost Ketrin Ešton.\nOn je naglasio da postojeće institucije neće biti rasformirane dok ne bude dogovoreno šta će ih zameniti, a to su, kako je obrazložio, nove institucije pod okriljem zajednice srpskih opština.\nPrema predlogu koji je Dačić izneo, u tu zajednicu bi trebalo da uđu sve opštine u kojima Srbi imaju većinu, a ne samo one sa severa Kosova.\n“Takva zajednica bi trebalo da ima značjne nadležnoati, da praktično omogući srpsku samoupravu i igra značajnu ulogu u političkom životu Kosova”, rekao je premijer, dodajući da bi time bilo omogućeno rešenje svih problema kojima su kosovski Srbi izloženi.\nDačić je najavio da će o detaljima strukture i nadležnosti devet srpskih opština na Kosovu tek biti razgovora na nivou radnih grupa, a i prilikom sledeće runde dijaloga sa Tačijem koja je zakazana za 4. mart.\n“Biće reči o tome kako će se birati predstavnici tih opština, da li direktno ili indirektno”, rekao je premijer, uz napomenu da je rok za postizanje dogovora kratak, jer je napredak u dijalogu ključni uslov da bi Srbija dobila datum početka pregovora u junu.\n“Nema novih uslova, ali postavlja se pitanje šta ćemo sa starim, koji su dovoljno teški da prave velike probleme”, istakao je on. .\nOn je izrazio zadovoljstvo što se ideja o zajednici opština našla na pregovaračkom stolu i što je niko ne osporava, mada zahteva da se na njoj još mnogo radi, jer obuhvata mnoge druge teme.\n“Kada govorite o paralelizmu institucija, vi onda govorite i o konstituisanju opština, o pravosuđu, o bezbednosm strukturama o kojima oni stalno govore, a mi kažemo da ih nemamo, o školstvu, zdravstvu i finansijama”, ukazao je Dačić.\nOn je naglasio da između Beograda i Prištine još postoje značajne razlike u vezi sa time kako bi zajednica srpskih opština trebalo da izgleda.\n“Prihvatili su da se o tome razgovara, ali se ne slažu sa našim predlogom o nadležnostima i svemu ostalom”, rekao je Dačić.\nPremijer je rekao da je ova runda dijaloga, i pored neslaganja, protekla u konstruktivnoj atmosferi, i da bi na dogovoru o zajednici srpskih opština trebalo i dalje razgovarati, iako zadire u pitanje statusa Kosova, jer bi se na taj način došlo do sveobuhvatnog.\n“Aktivnosti se nastavljaju, ali svakako nećemo uraditi ništa protiv svog naroda na Kosovu”, podvukao je Dačić i naglasio da je njegova politička linija u dijalogu Rezolucije Narodne skupštine Srbije i platformu.\n“Ja nemam pravo da idem ispod toga", rekao je Dačić i najavio da će o ovoj temi ovih dana biti vođeni intenzivni razgovori i u državnom vrhu Srbije.\nivica dačićpregovoriHašim TačiKetrin Ešton


Samsung Galaxy A31 6GB/128GB blue mobilni telefon cena, cene Srbija, prodaja Beograd Novi Sad Niš\nSamsung Galaxy A31 6GB/128GB blue mobilni telefon cene\nTouchScreen - • Smart telefon Super Amoled ekrana odlične rezolucije od 1080 x 2400 px• Poseduje snažnu bateriju od 5000 mAh• Opremljen odličnim senzorima• Al quad glavna kamera od 48 MP sa digitalnim zumom od 8 x i selfi kamera od 20 MP• Koristi operativni sistem Android... specifikacija\ncena od 29.800,00 do 31.990,00 din | prodavnica (2)\n• Smart telefon Super Amoled ekrana odlične rezolucije od 1080 x 2400 px• Poseduje snažnu bateriju od 5000 mAh• Opremljen odličnim senzorima• Al quad glavna kamera od 48 MP sa digitalnim zumom od 8 x i selfi kamera od 20 MP• Koristi operativni sistem Android\nEPonuda nije internet prodavnica već Vam omogućava da brzo i lako nađete Samsung Galaxy A31 6GB/128GB blue mobilni telefon po najjeftinijoj ceni. Naš cilj je da kupci budu što bolje informisani o ponudi Samsung Galaxy A31 6GB/128GB blue mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Samsung Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung Galaxy A31 6GB/128GB blue mobilni telefon sa PRODAVCEM. EPonuda ne može da garantuje potpunu tačnost specifikacije i slika za Samsung Galaxy A31 6GB/128GB blue mobilni telefon. Pre kupovine, podatke za Samsung Galaxy A31 6GB/128GB blue mobilni telefon proverite na sajtu PROIZVOĐAČA.


Marinčić: Donosioci lažnih vesti u Srbiji su, pre svega, kreatori naše sadašnjosti - Dijalog.net\nNaslovna Politika Marinčić: Donosioci lažnih vesti u Srbiji su, pre svega, kreatori naše sadašnjosti\nBeograd, 5. septembar 2019. – Lažne vesti su sve ono što se najavljuje, a nikada se ne ostvari, rekla je FoNetu novinarka iz Inđije Verica Marinčić i ocenila da su donosioci lažnih vesti u Srbiji, pre svega, “kreatori naše sadašnjosti”.\nOna je u serijalu Pres Ekstra objasnila da su to “oni političari koji su izabrani da vode priču“.\n“Njima je narod ukazao poverenje da će oni da urade ono što je njima potrebno, a oni su zamenili teze i misle da je narod taj koji treba da pristaje na njihove priče koje nemaju podlogu”, ukazala je Marinčić.\nPrema njenim rečima, lažne vesti su sve one najave za koje nikada nemamo povratnu informaciju šta se do kraja dogodilo.\n“Ok, vi ste najavili da ćete uraditi nešto, kroz neko vreme, koliko traje projekat, ne dešava se ništa, jer obično se ništa i ne uradi”, predočila je Marinčić.\nOcenjuje da takve priče plasiraju i prave “iskrivljenu ružičastu sliku” čak i oni mediji koji postoje već 50 ili 70 godina i imaju dugotrajno poverenje građana.\nNavodi primer njene porodice i oca koji već 40 godina kupuje iste novine, koje je, kako smatra, sada tužno uzeti u ruke.\n“Mi sada u toj štampi čitamo neviđene laži. To je jedno vrzino kolo gde ispašta narod, ispašta narod koji je svemu tome doprineo u stvari”, primećuje Marinčić.\nKada je reč o ulozi medija i načinu borbe protiv lažnih vesti, ona ukazuje da bi mediji trebalo da selektuju vesti.\n“Nije vest sve što kaže predsednik, nije sve što uradi premijerka. To nisu vesti, to su njihove kampanje. Oni izlaze i pričaju, to nisu vesti, to su njihova istupanja i ja mislim da bi to trebalo skratiti”, smatra Marinčić.\nKao “fantastičan” primer lažnih vesti, ona navodi slučaj rušenja u Savamali.\nPodseća na to da je tadašnji premijer, a sadašnji predsednik Aleksandar Vučić rekao da su to uradili kompletni idioti i da će za to odgovarati neko iz vrha gradske vlasti. Na kraju je sve to objasnio pričom da su tu nekada boravili narkomani i pacovi, a sada će tu biti urađeno nešto za dobrobit Srbije.\n“Kada pogledamo taj slučaj i celu priču, apsolutno se ništa ne dešava”, napomenula je Marinčić.\nOna se u kontekstu lažnih vesti prisetila i slučaja ubijene pevačice Jelene Marjanović i toga da je Vučić 2016. u aprilu rekao da će posle tada aktuelnih parlamentarnih izbora saopštiti ko je ubio pevačicu, kako ne bi pred glasanje uticao na građane.\n“Prošlo je tri godine, još uvek se polemiše o tome ko je ubio pevačicu”, konstatuje Marinčić.\n“Lakše se primećuju lažne vesti tamo gde neko hoće da ih vidi“, poručuje Marinčić i dodaje da bi građani, kada čitaju informacije, trebalo zaista da ih čitaju, a ne samo da preleću.\n“Ne možeš misliti da dobro živiš ako otvoriš novčanik i vidiš da nemaš para. Ne možeš misliti da dobro živiš, ako dođu da ti iseku struju“, naglasila je Marinčić.\nKako je ocenila, građani bi trebalo da “gledaju svoj život i uporede sa onim što čitaju u novinama, a to očito ne rade”.\nMarinčić bi lažne vesti suzbijala “visokim kaznama, jer su Srbi poznati po tome da ništa drugo ne pali, osim kada ih udare po džepu”.\nOznakelažne vestimedijiPress ExtraVerica Marinčić\nPrethodno Vasiljević: Ne vidim razlog da REM ne objavi izveštaj o nadzoru medija u predizbornoj kampanji 2016.\nSledeće Džonson i Marfi: SAD će podržati dogovor koji postignu Priština i Beograd\nTop Tags evropske integracije mediji Civilno društvo Evropska komisija lokalna samouprava istraživanje vladavina prava OCD konkurs Pravosuđe Evropska unija Vlada Republike Srbije Srbija i Evropska unija mladi Društvo


Bezgranična dečja mašta iskazana perom i kistom\nU okviru manifestacije Dani opštine Pećinci, danas su u Kulturnom centru Pećinci dodeljene nagrade učenicima osnovnih škola sa teritorije pećinačke opštine, koji su pobedili na literarnom i likovnom konkursu ove ustanove.\nMladim pobednicima, nagrade su uručili Snežana Gagić načelnica Odeljenja za društvene delatnosti i Jovan Devrnja direktor Kulturnog centra i član žirija, koji je u svom obraćanju deci istakao značaj konkursa jer na svojevrstan način pobuđuje njihovu maštu.\n„Ove godine smo imali daleko više prijavljenih učenika, a žiri nije imao ni malo lak zadatak. Po prvi put smo dodelili po dve druge i dve treće nagrade za oba konkursa u obe kategorije. Inače, deca koja su se prijavila na literarni konkurs bave se pisanjem u okviru svoje škole ili posećuju literarne sekcije, te se vidi jedan kontinuitet i kvalitet u radu, što je veoma važno za tu decu i zato su ona tako odskočila i ove godine napravila sjajan uspeh. Takođe, i deca koja su učestvovala na likovnom konkursu pokazala su izuzetan talenat i neverovatnu maštu“ – rekao je Devrnja.\nNa ovogodišnjem literarnom konkursu „Na krilima mašte“, pristiglo je preko 50 radova, a mladi pesnici bili su u prilici da svoj talent iskažu putem teme „Aplauz za knjigu“. Odluku o pobednicima ovogodišnjeg konkursa doneo je stručni žiri u sastavu Gordana Šarić, Radovan Drljača i Jovan Devrnja.\nU kategoriji od I do IV razreda prvo mesto osvojila je Milana Velikić, učenica IV razreda iz Pećinaca, drugo mesto pripalo je Leni Živojnov, učenici II razreda iz Šimanovaca, a treće mesto podelile su Ana Milićević učenica III razreda iz Donjeg Tovarnika i Dunja Radosavljević učenica IV razreda iz Šimanovaca.\nU kategoriji od V do VIII razreda najbolja je bila Katarina Obrenović učenica VIII razreda iz Šimanovaca, drugo mesto osvojila je Milica Ljubičić učenica VII razreda iz Deča, a treće mesto podelile su Andrea Vukić učenica VII razreda iz Pećinaca i Aleksandra Stanisavljević učenica V razreda iz Deča.\nŽiri u sastavu Goran Arsenijević Garsija i Dragoljub Trindić, takođe, nije imao lak zadatak da od ukupno prispelih 60 radova na likovnom konkursu „Deca opštine Pećinci, likovni stvaraoci“ na temu „Sunce je izvor života“ odaberu najbolje, te su i na tom konkursu u obe kategorije dodeljene po dve nagrade za drugo i treće mesto.\nU kategoriji od I do IV razreda najbolja je bila Dorotea Đorđević učenica II razreda iz Šimanovaca, drugo mesto podelili su Petra Ćirković učenica II razreda iz Šimanovaca i Petar Somborski učenik II razreda iz Ašanje, a treće mesto takođe su podelili Pavle Radojčić učenik II razreda i Stevan Bakaić učenik II razreda, obojica iz Ašanje.\nU kategoriji od V do VIII razreda prvo mesto osvojila je Sara Đurić učenica VI razreda iz Šimanovaca, drugo mesto podelili su Tea Maljković i Mateja Jovanović učenici V razreda iz Šimanovaca i Ognjen Delić učenik VI razreda iz Karlovčića, dok su treće mesto podelili Đorđe Stojanović učenik VI razreda i Milena Dražić učenica VII razreda iz Šimanovaca.


FoNet portal :: Pretraga / tagId=29921\nTag: podgorica, Pogodaka: 43\nMedenici produžen pritvor\nVanraspravno veće Višeg suda u Podgorici produžilo je za još dva meseca pritvor bivšoj predsednici Vrhovnog suda Vesni Medenici, objavile su podgoričke "Vijesti" pozivajući se na izjavu savetnice za odnose sa javnošću tog suda Marije Raković.\nEvakuisane tri škole\nUčenici podgoričkih osnovnih škola "Milorad-Musa Burzan", "21. maj" i "Vuk Karadžić" evakuisani su danas zbog dojava o postavljenim eksplozivnim napravama, javila je Radio televizija Crne Gore (RTCG), a Uprava policije poručila je građanima da ne paniče.\nPriznanje iz Podgorice\nGradonačelnik Beograda Zoran Radojičić primio je danas u Starom dvoru Orden Knez Nikola Vasojević Milošević, koji dodeljuje Udruženje književnika i drugih stvaralaca "Sjeverac" iz Podgorice za doprinose saradnji Srbije i Crne Gore.\nAmbasada Ruske Federacije u Podgorici saopštila je večeras da je neprihvatljivo "skandiranje pretnji na račun ruskog rukovodstva" na protestu ukrajinske dijaspore, koja je ranije danas ispred ambasade demonstrirala zbog vojne operacije Rusije u Ukrajini.\nOdložen marš podrške Ukrajini\nMarš podrške i solidarnosti sa Ukrajinom, koji je bio najavljen za sutra u Podgorici, odložen je, saopštila je ambasada Ukrajine u Crnoj Gori.\nZabrinuti zbog polarizacije\nParlamentarna skupština Saveta Evrope (PSSE) usvojila je rezoluciju kojom se, u delu o Crnoj Gori, pozivaju sve partije i lideri da ne naglašavaju polarizaciju, već da pomognu da se njen intenzitet smanji.\nViše hiljada građana okupilo se na večeras u Podgorici u znak protesta protiv inicijative za izglasavanje nepoverenja aktuelnoj Vladi i mogućeg formiranja manjinske vlade.\nSaslušanje zbog kokaina\nOdbor za bezbednost i odbranu Skupštine Crne Gore zasedaće 21. januara, a na dnevnom redu je donošenje odluke o saslušanju direktora Agencije za nacionalnu bezbednost (ANB), Uprave policije i predstavnika tužilaštva o zapleni 500 kilograma kokaina, u Podgorici, pre nekoliko dana, objavila je danas Radio televizija Crne Gore (RTCG).


Ministar zdravlja i socijalne zaštite Republike Srpske Alen Šeranić rekao je da trenutno nije moguće povećanje plata u zdravstvu.\nGovoreći o zahtjevu sindikata za povećanje plata, Šeranić je istakao da se mora odgovorno ponašati prema zdravstvenom sistemu, isto kao i prema zaposlenima, dodavši da je to otvoreno pitanje za razgovor i da se treba definisati određena dinamika na koji način obezbijediti poboljšanje ekonomsko socijalnog stanja zdravstvenih radnika.\nOn je rekao novinarima u Banjaluci da se završava analiza struktura dugovanja zdravstvenih ustanova i da će se vidjeti koja dugovanja mogu biti riješena.\n“Više od polovine dugovanja odnosi se na sistem Republike Srpske, na poreze i doprinose, potraživanja Fonda zdravstvenog osiguranja prema zdravstvenim ustanovama, što je olakšavajuća okolnost jer je riječ o novcu Srpske koji tu ostaje. Sada moramo definisati jasan model sa Ministarstvom finansija i Poreskom upravom kako to učiniti”, naveo je Šeranić.\nOn je istakao da je Vlada pripremila plan saniranja dugova viših od milijardu KM koji sadrži 80 mjera koje će biti realizovane.\nGovoreći o mreži zdravstvenih ustanova, Šeranić je istakao da Ministarstvo planira da, kroz novi zakon o zdravstvenoj zaštiti, izvrši njihovu kategorizaciju.


Vesti online / Vesti / Svet / Srušio se hidroavion u Sidneju, stradalo pet putnika i pilot\nHidroavion kompanije "Sidnej siplejnz" srušio se danas u reku Hoksburi u australijskom gradu Sidneju, pri čemu je stradalo svih petoro putnika i pilot, saopštila je policija savezne države Novi Južni Vels, prenosi AP.\nIzvlačenje tela stradalih u nesreći: I dalje se utvrđuje uzrok pada aviona\nRonilačka služba policije izvukla je svih šest tela, a uzrok udesa još uvek nije poznat. Navodi se da je Australijski biro za bezbednost u saobraćaju objavio da je pokrenuo istragu.\nRojters navodi da se radilo o turi razgledanja uz "jelo i vino" uoči proslave Nove godine u sidnejskoj luci, kao i da je prema navodima australijskih medija među žrtvama četvoro britanskih državljana.\nNavodi se da su na turama "Sidnej siplejnz" letele poznate ličnosti poput pop zvezde Eda Širana, osnivača "Majkrosofta" Bila Gejtsa, komičara Džerija Sajnfelda i glumca Kube Gudinga Mlađeg.\nSVET Srušio se avion u Kostariki, najmanje 12 mrtvih\nSVET Svo troje dece im poginulo nad Ukrajinom


Nadam se da ćemo od nadležnih ministarstava dobiti potrebna odobrenja - naglasio je Mirko Ćurić\nP. Mucović 28.10.2020\nTREBINJE U slučaju potrebe Dom učenika i Studenski dom bit će pretvoreni u Covid bolnicu\nPovodom novonastale situacije sa Covidom 19 gdje je u Trebinju zabilježeno novih 49 slučajeva za protekla 24 sata, gradonačelnik Trebinja Mirko Ćurić je rekao da situacija na trebinjskom covid odjeljenju nije alarmantna, ali se moraju preduzeti određeni koraci u slučaju pogoršanja i zato su neki objekti u Trebinju spremni da budu pretvoreni u covid bolnice.\n-\tSvjedoci smo da je određen broj objekata u Trebinju i ranije bio namijenjen za pacijente pozitivne na koronavirus. Nadam se da ćemo od nadležnih ministarstava dobiti potrebna odobrenja - naglasio je Ćurić i dodao da će u slučaju potrebe, u covid bolnicu biti pretvoreni Studentski dom i Dom učenika u Trebinju.\nĆurić je naveo da je povećan i broj testiranih osoba koje se javljaju sa simptomima.\n-\tNaš cilj je da u narednom periodu iznađemo rješenje da svi ljudi kojima je potrebna medicinska pomoć to imaju - istakao Ćurić i dodao da zaposleni u trebinjskoj Gradskoj upravi, kojima to dozvoljava priroda posla, rade od kuće te pozvao sva preduzeća da tako postupe.\nĆurić je pozvao sve političke partije u Trebinju da obustave okupljanja vezana za trenutnu političku kampanju kao sve građane da poštuju preporučene epidemiološke mjere.\nSlužbenici banke pronevjerili preko 300 hiljada KM\n23.10.2020 u 13:28\nTrebinje Covid bolnica Mirko Ćurić


Brnabić: Od Otvorenog Balkana nema štete, samo koristi – Studio B\nBrnabić: Od Otvorenog Balkana nema štete, samo koristi\nBrnabić: Od Otvorenog Balkana nema štete, samo koristi tanjug\nObjavljeno: 27.04.2022. 15:33 Izmenjeno: 29.04.2022. 11:05\nPridruživanje BiH Otvorenom Balkanu podržali su predsednica RS Željka Cvijanović i premijer Radovan Višković, koji takođe učestvuju na panelu.\nSrbija sa Bosnom i Hercegovinom i Republikom Srpskom prošle godine je imala ukupnu robnu razmenu od 2,5 milijardi evra i to su značajni partneri i za veće države, izjavila je premijerka Ana Brnabić na Jahorina ekonomskom forumu 2022.\n„Perspektive su mnogo bolje, jer pored Telekoma sada i EPS planira da uđe kao investitor kroz hidroelektranu Buk-Bjela sa preko 200 milona evra, kao dela sitema hidroelektrana u kome su još Foča i Pauci. Očekujemo da i vlast u BiH prepozna ovaj projekat kao posao od posebnog značaja, jer EPS ulazi u taj projekat kao bilo koji drugi investitor i takav tretman treba i da ima“, izjavila je Brnabić na završnom panelu „Regionalna saradnja i ekonomski razvoj“.\nDodala je da bi EPS i Srbija tim projektom postali najveći investitor u BiH i RS.\nBrnabić je rekla i da su uz taj projekat izgradnja aerodroma Trebinje i drugi slični poslovi po značaju i obimu nešto što nismo imali do sada i da otvaraju mogucnost za dodatne projekte i saradnju.\n„Ako bi se čitav Zapadni Balkan uključcio u Otvoreni Balkan uvećali bi se BDP u regionu za sedam odsto, što je neverovatno. Ja ne mogu da razumem da neki partneri sa Zapadnog Balkana ne žele da se uključe u ovaj projekat, ali očekujem da će već krajem ove i početkom sledeće godine da se uključe kada se budu videli benefiti saradnje između Srbije, Severne Makedonije i Albanije“, rekla je Brnabić.\nDodala je da očekuje da će pritisak građana iz regiona na političare biti toliki da će odlučiti da se priključe, jer, kako kaže, nema nikakve štete od Otvorenog Balkana, već samo koristi.\nUzimanje gasa u tranzitu bio bi presedan\n„Iako je u današnje vreme sve moguće, nisam zabrinuta za dotok gasa putem Balkanskog toka kroz Bugarsku u Srbiju. To bi bio presedan takvih razmera, koji nikada do sada nije viđen. To bi značilo da ne postoje nikakvi ugovori, ugvorne obaveze, vladavina prava, već Divlji zapad“, naglasila je Brnabić u izjavi novinarima na Jahorina ekonomskom forumu na pitanje o izjavi predstavnika Bugarske u vezi tranzita ruskog gasa.\nTo je, istakla je, „jednostavno nemoguće“.\n„Sama priča o tome i sama rečenica bugarskog premijera – mi nećemo to raditi, jednostavno nije na mestu. To niko ne sme ni da zamisli da uradi, a ne da kaže “dovoljno smo dobri da to ne radimo““, istakla je Brnabić.\nOna je kazala da bi, ako bi neko uzeo gas u tranzitu, to dovelo do toga da ne postoji više nikakva sigurnost ni za koga u Evropi i svetu.\n„Pritom smo platili gas, naš je gas, imamo ugovor o snabdevanju sa Rusijom. Desilo se da prolazi kroz Bugarsku, da oni imaju probleme, ali bugarski problemi nisu naši problemi“, ukazala je Brnabić.\nUzimanje srpskog gasa u tranzitu, ponavlja, bio bi presedan\n„Ali, svašta je viđeno u prethodnom periodu“, dodala je ona.\nBrnabić je izrazila nadu da će Poljska i Bugarska uspeti da se dogovore o isporuci gasa.\n„Mene zanima kako ljudi žive u Srbiji, a svaki poremećaj u EU, imao bi negativne posledice po privredu Srbije. Što je sve mirnije i stabilnije, to je bolje za nas“, zaključila je premijerka.


„Svetosavska nedelja 2017.“ od 23. do 28. januara – Zvornik Danas\nNaslovna/izbor urednika/„Svetosavska nedelja 2017.“ od 23. do 28. januara\nZVORNIK – Ovogodišnja tradicionalna manifestacija „Svetosavska nedelja“ trajaće od 23. do 28. januara i tokom nje biće upriličen niz različitih događaja.\n„Svetosavska nedelja 2017.“ održava se 25. put po redu i najstarija je manifestacija ove vrste u Republici Srpskoj.\nSvečano otvaranje biće u ponedeljak, 23. januara, u Domu omladine u 18:00 sati kada će biti održano Književno i muzičko veče pod nazivom „Zvornički književnici svom gradu“. Gosti će biti pjesnikinja Radmila Đokić i učenici Osnovne muzičke škole.\nU utorak, 24. januara, u Domu omladine u 18:00 sati biće upriličen Koncert narodnih pjesama i igara KUD-a „Sveti Sava“.\nIzbor sportiste godine grada Zvornik koji se ove godine održava 20. put po redu, biće u Domu omladine u srijedu, 25. januara, sa početkom u 17:00 sati. Biće dodijeljena priznanja i nagrade u 9 kategorija, a gosti će biti Prvo zvorničko pjevačko društvo „Izvornik“.\nU četvrtak, 26. januara, sa početkom u 18:00 sati u Domu omladine planirana je Svetosavska akademija na kojoj će o Svetom Savi besjediti Stanislav Tomić, profesor SŠC „Petar Kočić“. Učenici Srednjoškolskog centra „Petar Kočić“ i Tehničkog školskog centra izvešće dramski i recitatorski program, a nastupiće i Prvo zvorničko pjevačko društvo „Izvornik“.\nNa Savindan, 27. januara, u svim hramovima biće služena Sveta liturgija, te u školama proslavljena školska slava.\nManifestacija se završava u subotu, 28. januara, Svetosavskim balom u motelu „Laguna“ na kome će gost biti beogradska glumica Biljana Đurović. Prethodno će u Rekreativno-sportskom centru od 09:00 do 15:00 sati biti organizovan Svetosavski turnir u ženskoj odbojci za pionirke na kome će učestvovati ekipe iz Srbije i Republike Srpske.\nOrganizatori „Svetosavske nedelje 2017“ su SPKD „Prosvjeta“ Zvornik, Srpska pravoslavna crkva i Dom omladine, a pokrovitelj Gradska uprava Zvornik.\n2017 svetosavska nedelja zvornik\nIstorijski het-trik Bolta na 100 metara


Potpis SAD-a ne vrijedi ako nam blokiraju izvoz nafte | Analitika - Informativni Portal\nPotpis SAD-a ne vrijedi ako nam blokiraju izvoz nafte\nIranski vrhovni vođa ajatolah Ali Hamnei danas je izjavio da bi bila očigledna greška pregovarati sa SAD-om zato što je nemoguće osloniti se na Vašington i dodao da podržava predlog o blokiranju izvoza nafte za zalivske zemlje ukoliko dođe do ukidanja izvoza nafte Irana.\nObjavljeno: 21. 07. 2018 - 20:25\n- Na riječ, pa čak ni na potpis Amerikanaca nije moguće osloniti se, tako da pregovori sa Amerikom nisu od koristi - rekao je Hamnei na sastanku sa zvaničnicima Ministarstva spoljnih poslova Irana, prenosi Rojters.\nKako agencija navodi pozivajući se na njegov zvanični sajt, on je dodao da bi pregovori sa SAD bili "očigledna greška".\n- Ali Hamnei naveo je predlog predsjednika da ukoliko ne bude bilo izvoza nafte iz Irana, neće biti izvoza ni iz jedne zemlje regiona, to je bio važan predlog koji odražava politiku i pristup (iranskog) sistema - navedeno je na zvaničnom sajtu Hamenija.\nTagovi: Ali Hamnei iran SAD nafta


BalkanMagazin :: Akcija NIS-a na Gazpom pumpama\nAkcija NIS-a na Gazpom pumpama\nsubota, 16. januar 2016 02:39\nNa Gazprom benzinskim stanicama Žarkovo 2 i Novi Beograd NIS je za potrošače pripremio specijalnu ponudu i poklone.\nNIS je obezbedio za svoje potrošače dodatne pogodnosti na Gazprom benzinskim stanicama Žarkovo 2 i Novi Beograd, saopšteno je iz ove kompanije.\nNa benzinskoj stanici Žarkovo 2, vozači mogu da natoče premijum benzin G-Drive 100 po ceni benzina evro premijum BMB 95. Ova akcija traje do 17. januara. Takođe, kupovinom najmanje 25 litara bilo koje vrste derivata na ovom maloprodajnom objektu, potrošače do 10. februara očekuju prigodni pokloni, kao što su Jazak voda, autoglas ili illy kafa, ističu u NIS-u.\nOvi pokloni, namenjeni su i vozačima koji na benzinskoj stanici Novi Beograd do 13. februara natoče 25 litara bilo koje vrste derivata.\nBenzinske stanice Gazprom na raspolaganju su kupcima 24 sata sa širokim spektrom visokokvalitetnih derivata evro 5 kvaliteta, dopunskim asortimanom, bogatom gastronomskom ponudom i besplatnim pristupom bežičnom internetu.


Uklanjanje kapilara, staračkih pega - Elite Rehab Niš\nLasersko uklanjanje kapilara je neinvazivna, bezbedna i efikasna metoda koja obuhvata seriju od 3 do 5 tretmana tokom kojih se pulsirajuća svetlost određene talasne dužine emituje na određeni deo lica ili tela i jasno uklanja kapilare, hemangiome, rosacea -u, poikilodermu i druge nepravilnosti na koži. Tretmani se ponavljaju na svake četiri nedelje sa primetnim poboljšanjem posle svakog tretmana.\nSvaka osoba ima svoju specifičnu, različitu reakciju, sopstveno iskustvo vezano za doživljaj tretmana koji traje od 5 do 30 minuta u zavisnosti od veličine regije koja se tretira. Većina nalazi da je lasersko uklanjanje kapilara sasvim prijatan tretman i pored toga što je blagi osećaj peckanja uobičajen. Elite Rehab Niš ima veliko iskustvo sa klijentima koji imaju osetljivu kožu, i uvek uzimamo u obzir njihovu zabrinutost i tretiramo ih vodeći računa o tome, tako da je i najosetljivija koža tretirana bezbedno i sigurno. Posle postupka ćemo vas možda zamoliti da stavljate led na tretirano mesto, a daćemo vam i sve informacije o obaveznoj nezi posle tretmana.


Ministar Gašić i dalje ima duplu funkciju – Predsednik Upravnog odbora Srbijagasa | Kruševac Info\nMinistar Gašić i dalje ima duplu funkciju – Predsednik Upravnog odbora Srbijagasa\n22 oktobra, 2014 Kruševac Info\nMinistar odbrane, Bratislav Gašić, još uvek nije podneo ostavku na mesto predsednika Upravnog odbora javnog preduzeća “Srbijagas”. Zbog nepostupanja po odluci Izvršnog odbora SNS-a, Gašić bi trebalo da bude isključen iz stranke.\nSvaka čast Vučiću i Srpskoj naprednoj stranci na odlučnosti da pomognu Srbiji isključenjem svih funkcionera ukoliko ne podnesu ostavke na duple funkcije.\nPredsednik Izvršnog odbora SNS-a, Radomir Nikolić, izjavio je juče da su iz stranke izbačeni Saša Mirković, narodni poslanik i predsednik Skupštine Grada Zaječara i Ljubivoje Slavković, zamenik gradonačelnika Niša jer nisu podneli ostavke na duple funkcije.\nMeđutim, čini se da je odluka o izbacivanju članova iz SNS-a zbog duplih funkcija samo hrana za lakoverne građane jer, na primer, ministar odbrane i potpredsednik SNS-a, Bratislav Gašić, još uvek nije podneo ostavku na mesto predsednika Upravnog odbora javnog preduzeća “Srbijagas”.\nOvo potvrđuje i sam sajt “Srbijagasa” na kojem piše da je ministar Bratislav Gašić i dalje predsednik Upravnog odbora.\nDodatna potvrda se nalazi na sajtu Agencije za privredne registre gde takođe stoji da je ministar Gašić i dalje na čelu Upravnog odobra tog javnog preduzeća.\nDo nedavno je na sajtu Agencije za borbu protiv korupcije pisalo da Gašić prima platu za tu funkciju, ali je Agencija taj podatak uklonila sa sajta kao da nikada nije ni postojao.\nPraksa je da Agencija, ukoliko neko prestane da prima platu za neku funkciju, bude naznačen datum početka angažmana i datum kraja angažmana. To nije slučaj sa ministrom Gašićem.\nZašto Agencija prikriva činjenicu da je Gašić primao platu za mesto predsednika Upravnog odobra “Srbijagasa”?\nTakođe, Teleprompter.rs je 5. oktobra objavio članak u kojem smo izneli podatak da narodni poslanik Zoran Babić zapravo nije podneo ostavku na mesto predsednika Nadzornog odbora u “Lasti”, kako je to ranije bilo objavljeno u medijima.\nDan nakon objavljivanja članka, sa sajta “Laste” je uklonjeno ime Zorana Babića, a na sajtu Agencije za borbu protiv korupcije u međuvremenu je registrovano da je Babić prestao da prima platu za tu funkciju 1. septembra 2014. godine, podatak koji nije bio dostupan na sajtu Agencije kada smo mi objavili članak.\nTada je pisalo da Zoran Babić i dalje prima platu za tu fukciju.\nTakođe, promena podataka u APR-u je usledila nakon objavljivanja našeg članka.\nIako je Zoran Babić, navodno, podneo ostavku na tu funkciju 1. septembra 2014. godine, ta promena je u APR-u registrovana tek 22. oktobra 2014. godine, nakon pisanja Teleprompter.rs.\nAPR je jedina organizacija koja ne kasni sa objavljivanjem promena podataka, tako da, ostavka Zorana Babić uopšte nije bila prijavljena APR-u tog 1. septembra kada je navodno podneo ostavku.\nDa li će Bratislav Gašić biti isključen iz stranke čiji je potpredsednik zbog nepoštovanja odluka Izvršnog odbora?\nZašto Agencija za borbu protiv korupcije ne objavljuje tačne podatke o platama i funkcijama državnih službenika?\nDa li će gospodin Zoran Babić odgovarati zbog otvorenih laži koje je plasirao u medijima povodom njegove “herojske” ostavke?\nKada će Srpska napredne stranka jednostavno prestati da laže? Kada?\nPreuzeto sa sajta Teleprompter.rs\nBratislav Gašić podnosi žalbu na odluku Agencije za…\n« Slobodan Kerkez – profesor sa 111 odela i 352 kravate\nKruševačka toplana ponovo ne greje!!! Sutra grejanje, možda… »


Ministar Osman Nurković boravio u dvije tehničke posjete u Gdanjcku\nDatum objave: 23.02.2018 10:06 | Autor: MSP\nDelegacija Vlade Crne Gore predvođena ministrom saobraćaja i pomorstva Osmanom Nurkovićem boravila je juče u dvije tehničke posjete u Gdanjsku, tokom učešća na XV Međunarodnom zimskom drumskom kongresu.\nPodsjećamo da je tema ovogodišnjeg Kongresa je ,,Obezbjeđivanje sigurnih i održivih zimskih usluga”, kao i da je ministar Nurković prvog dana Kongresa bio jedan od govornika tokom ministarske sjednice i aktivan učesnik debate koja je uslijedila nakon ministarske sjednice na temu bezbjednosti u saobraćaju i obezbjeđivanja zimskog održavanja u kontekstu održivog razvoja.\nRadne posjete ministar Nurković je iskoristio da se sastane sa predstavnicima DCT Gdanjska, najvećeg poljskog kontejnerskog terminala, a posjetio je i Pelpin centar za održavanje autoputa gdje je razgovarao sa službenicima Intertoll kompanije zadužene za poslove održavanja.\nDCT Gdanjsk je kompanija koja je odabrana od strane Luke Gdanjsk da projektuje, izgradi i upravlja novim kontejnerskim terminalom u dubokom moru. Zakupac prostora na kopnu i moru uložio je oko 300 miliona eura u izgradnju infrastrukture i objekata. Terminal je primio svoje prvo plovilo u 2007 a značajna promjena u razvoju poslovanja terminal se dogodila u 2011 kada je terminal počeo da rukuje sa Maersk plovilima kapaciteta 15.500 TEU, najvećim plovilima u to vrijeme. Maksimalni protok terminala je do 3.000.000 TEU dok dubina gaza iznosi do 17 metara. Ministar Nurković je iskoristio priliku da obiđe kontejnerski terminal i da razgovara sa predstavnicima DCT Gdanjska o finansijskoj konstrukciji po kojoj je urađen ugovor između Luke Gdanjsk i DCT Gdanjsk-a a koji se zasniva na ugovoru o zakupu zemljišta sa nekim elementima ugovora o koncesiji. Ministar je takođe imao priliku da čuje o razvojnim planovima DCT Gdanjska a diskutovalo se i o modelu upravljanja ovog kontejnerskog terminala. DCT Gdanjsk je dio Australijske kompanije koja investira u različite oblasti saobraćaja, autoputeve, aerodrome i luke. Godišnji obrt kompanije je oko 100 milijardi eura.\nPelpin centar za održavanje autoputa je jedan od tri centra za održavanje koja su locirana na sjevernom dijelu A1 autoputa (Rusocin – Torun jug). Predstavnici kompanije Intertoll Polska koja vrši poslove operatera na ovom dijelu autoputa su razgovarali sa ministrom o svojim aktivnostima, opremi i standardima kojih se pridržavaju u okviru poslova održavanja autoputa, aktivnostima popravke i čišćenja istog. Ministar Nurković je takođe imao priliku da obiđe Kontrolni saobraćajni centar koji vrši monitoring autoputa 24/7 i reaguje u slučaju prepreka na putu ili incidenata. Intertoll Polska takođe radi i na prikupljanju putarine sa prolaznih rampi na autoputu. U toku diskusije, a vezano za poslove naplate putarine i način na koji se ova sredstva dalje usmjeravaju u Poljskoj, ministar je imao priliku da čuje više detalja o načinu finansiranja i izgradnje ovog dijela autoputa, po modelu javno privatnog partnerstva a po principu izgradi, upravljaj, prenesi.\nPored tehničkih posjeta, ministar je održao sastanak i sa predstavnicima PIARC-a (Stalnog međunarodnog udruženja kongresa o putevima) na kojem se razgovaralo o strukturi udruženja, zemljama članicama, kao i prednostima potencijalnog priključivanja istom.\nNa marginama XV Međunarodnog zimskog kongresa o putevima održan je i sajam na kojem su predstavljene najsavremenije mašine za održavanje puteva. Delegacija na čelu sa ministrom Nurkovićem je tom prilikom razgovarala sa više kompanija o mogućnosti nabavke i načinu kupovine mehanizacije koja će biti potrebna za održavanje buduće dionice autoputa Bar-Boljare.\nU okviru sajma, svoje rezultate predstavljala je i firma CRBC koja je između ostalih projekata izdvojila i izgradnju prioritetne dionice Smokovac-Uvač-Mateševo autoputa Bar-Boljare kao jednu od najzahtevnijih dionica u građevinskom smislu.


Vesti online / Scena / Šoubiznis / Top 5 najbogatijih šoubiz parova na svetu\nMagazin “Forbs“ i ove godine izbacio je tradicionalnu listu najbogatijih poznatih parova na svetu. Kao i prethodne godine, neprikosnoveni su Bjonse Nouls i Džej Zi, koji su u prethodnih godinu dana inkasirali fantastičnih 95 miliona dolara.\nŠampioni: Bijonse Nouls i Džej Zi\nNa drugom mestu najbogatijih supružnika nalaze se manekenka Žizel Bundšen i igrač američkog fudbala Tom Brejdi, koji su zajedno zaradili 80 miliona dolara. Zlatna sredina i treće mesto pripada slavnom glumačkom paru Anđelina Džoli - Bred Pit, koji su inkasirali 50 miliona dolara.\nI treće mesto dovoljno za osmehe: Anđelina Džoli i Bred Pit\nNa četvrtom mestu nalaze se takođe glumci, Ešton Kučer i Mila Kunis sa zajedničkom godišnjom zaradom od 35 miliona dolara, dok se na petom mestu nalaze reper i starleta koji su nedavno postali roditelji - Kanje Vest i Kim Karadašijan, sa zaradom od 30 miliona dolara.\nMladi, lepi, "punišići": Mila Kunis i Ešton Kučer


Direktor Kancelarije za Kosovo i Metohiju Petar Petković čestitao je Vaskrs, Patrijarhu srpskom Porfiriju, Episkopu Raško - prizrenskom Teodosiju, sveštenstvu, monaštvu i svim vernicima pravoslavne veroispovesti, posebno srpskom narodu na Kosovu.\n“Neka nas Vaskrs podstakne na činjenje dobrih dela i neka nam osvetli put međusobnog razumevanja i uvažavanja, što je preduslov za srećniju budućnost svakog pojedinca i naroda u celini. Posebno je važno da nam danas ove univerzalne vrednosti budu put i putokaz na Kosovu i Metohiji, koje jeste naše pamćenje, naše saborno odredište, gde čuvajući uzvišene domete ljudskog duha, mi čuvamo sebe i temeljimo našu budućnost”, naveo je Petković u čestitki.\nPredsednik opštine Gračanica Srđan Popović čestitao je sveštenstvu i monaštvu i svim pravoslavnim vernicima najveći hrišćanski praznik Vaskrs. Popović je vernicima poželeo da praznične dane provedu u miru, dobrom zdravlju i raspoloženju, okruženi porodicom.\n"Vaskršnji praznici nose poruku obnove i nade i podsećaju nas na vrednosti međusobnog uvažavanja i poštovanja. Ovaj veliki praznik je simbol radosti i života, čuvajmo tradicionalne vrednosti i negujmo toleranciju i razumevanje", naveo je Popović.\nGradonačelnik opštine Severna Mitrovica Milan Radojević, čestitao je Vaskrs svim crkvenim velikodostojnicima i vernicima.\n“Neka nam današnji praznik kao simbol pobede života nad smrću, novog početka i nade posluži da budemo složniji i plemenitiji jedini prema drugima. Iskreno Vam želim da praznične dane provedete sa svojim porodicama u zdravlju, sreći, miru i blagostanju uz beskrajnu nadu u bolju budućnost koju ćemo zajedno graditi”, poručio je u svojoj čestitki Radojević.\nGrađanska inicijativa „Srbija, demokratija, pravda" čestitala je Vaskrs svim pravoslavnim vernicima i sveštenstvu Srpske pravoslavne crkve, sa željom da u zdravlju, miru i ljubavi provedu ovaj hrišćanski praznik u krugu porodice.\nČestitku povodom Vaskrsa uputio je i ambasador SAD-a na Kosovu Filip Kosnet.\n"Srećan i blagosloven Uskrs pripadnicima pravoslavne zajednice na Kosovu. Kako se sećamo godine pune izazova, današnji dan je podsetnik na snagu samoobnove i istrajnosti Kosovaca", napisao je ambasador u poruci na Tviteru.\nA happy and blessed Easter to members of Kosovo’s Orthodox community. As we reflect on a challenging year, today is a reminder of the power of self-renewal and the perseverance of ordinary Kosovans, no matter the obstacle.\n— Ambassador Philip S. Kosnett (@USAmbKosovo) May 2, 2021\nPredsednica Kosova Vjosa Osmani čestitala je svim pravoslavnim vernicima praznik Uskrs.\nOna je istakla da su vaskrsenje i nada ključni elementi ovog praznika. “Na ovaj praznik, treba da se setimo onih koji čine nemoguće da se smanje gubici i bolovi pandemije. Naše proslave tradicionalno su se isticale po međusobnoj solidarnosti. Na ovaj dan želim da mir i poštovanje zavlada u svakoj porodici", rekla je Osmani.


VELIKO GRADIŠTE: Tradicionalni 21 Muzički festival „Carevčevi dani“ (VIDEO)\nHome / LOKALNE VESTI / VELIKO GRADIŠTE: Tradicionalni 21 Muzički festival „Carevčevi dani“ (VIDEO)\nјул 8, 2015\tКоментари су искључени на VELIKO GRADIŠTE: Tradicionalni 21 Muzički festival „Carevčevi dani“ (VIDEO) 707 Views\nTradicionalno, u Velikom Gradištu od 14. do 17. jula, po 21. put biće održan Muzički festival „Carevčevi dani“ u organizaciji Kulturnog centra „Vlastimir Pavlović Carevac“, a pod pokroviteljstvom opštine Veliko Gradište, Ministarstva kulture i informisanja Republike Srbije i Muzičke produkcije RTS-a.\nOvogodišnji festival je u znaku tri značajne godišnjice – 120 godina od rođenja Vlastimira Pavlovića Carevca, rodonačelnika srpske narodne muzike, 50 godina od njegovog odlaska u legendu i 80 godina Narodnog orkestra, kojim je, više decenija, rukovodio Carevac.\nPočetak festivala obeležiće otvoranje izložbe slika gradištanskih umetnika u Narodnom muzeju, a potom se, u sali SO Veliko Gradište, održava koncert Muzičke škole „Stevan Mokranjac“ iz Požarevca i odeljenja iz Velikog Gradišta. Nakon polaganja venca na spomenik Carevcu i prigodne besede, program se seli na Letnju pozornicu gde se veče završava velikim koncertom “Svilen konac“ ANIP-a „Vlastimir Pavlović Carevac“ u okviru koga će, kao gost, nastupiti ženska pevačka grupa GANIP-a iz Požarevca.\n15. jul, po programu festivala, rezervisan je za selo Carevac, rodno mesto velikana narodne muzike, gde će se, nakon polaganja venaca na spomen ploču i bistu Vlastimira Pavlovića Carevca, održati kulturno-umetnički program pod nazivom „Hajd’ povedi veselo“. Ovaj dan će upotpuniti nastup ANIP ,,Vlastimir Pavlović Carevac“, gosti KUD „Miloje Popović-Đak“ iz Kusadka i mladi violinisti, učenici Muzičke škole iz Velikog Gradišta. Kao instrumentalni solista nastupiće frulaš Tihomir Paunović.\nOve godine, u trećoj deceniji postojanja festivala, a trećeg dana festivala, nakon mnogo godina biće održano pevačko takmičenje. Na takmičenju će nastupiti mladi vokalni solisti uz pratnju Narodnog orkestra RTS pod upravom Vlade Panovića. U revijalnom programu predstaviće se istrumentalni solista Tihomir Paunović, solisti Narodnog orkestra RTS-a, Narodni orkestar RTS-a pod upravom Vlade Panovića.\nOkrugli sto na temu “Treća decenija muzičkog festivala“ u Narodnoj biblioteci „Vuk Karadžić“ otvoriće poslednji, finalni dan festivala.\nNajvažniji deo manifestacije, takmičenje violinista, kojih će ove godine biti deset, održaće se na Letnjoj pozornici na obali Dunava. Majstori na violini sviraće u pratnji Narodnog orkestra RTS-a. U revijalnom delu nastupiće Raša Pavlović, jedan od najpoznatijih vokala naše narodne scene, frulaš Tihomir Paunović, laureat Sabora frulaša Srbije “Oj Srbijo“ iz Prislonice i laureat 20. Festivala „Carevčevi dani“ Milan Minić.\nKao prateća aktivnost, a u okviru festivala, održaće se Letnja Akademija Narodne Muzike (LANAM) pod dirigentskom palicom Zorana Bahuckog. I ovog puta, iz štampe će izaći „Carevčeva lira“, časopis posvećen ovogodišnjem festivalu, izvornoj narodnoj muzici i Velikom Gradištu.\nU slučaju kiše, festivalske svečanosti u Velikom Gradištu biće održane u hali Sportskog centra.\nPrevious: GOLUBAC: A.G. iz Brnjice izvršio samoubistvo pucajući iz pištolja sebi u glavu\nNext: VELIKO GRADIŠTE: Odsek za kućno lečenje Doma zdravlja počeo sa radom


"Poštuj različitost – jednakost za sve" – sastanak sa predstavnicima Ujedinjenih regiona Srbije Negotin\nU skladu sa projektnim aktivnostima, u sredu, 14. decembra 2011. održan je sastanak sa dr Tihomirom Milovanovićem, predsednikom Opštinskog odbora Ujedinjeni regioni Srbije (URS) Negotin i saradnicima. Na sastanku je bilo reči o podršci inicijative Odbora za ljudska prava Negotin i članova Mreže Odbora za ljudska prava u Srbiji CHRIS za izdvajanje 1.000.000 dinara u okviru budžeta Skupštine opštine Negotin u 2012. godini za početak uklanjanja arhitektonskih barijera na javnim objektima i pristupnim raskrsnicama.\nInicijativa je podržana od strane Ujedinjenih regiona Srbije Negotin.\nPredstavnici Opštinskog odbora URS Negotin bili su u sastavu dr Tihomir Milovanović, predsednik Opštinskog odbora i odbornik u Skupštini opštine Negotin, Dragan Blagojević, potpredsednik Opštinskog odbora, Slavka Dimitrijević članica Opštinskog odbora i Predrag Stamenković, predsednik Omladinske mreže URS u Negotinu. Odbor za ljudska prava Negotin je predstavljao lokalni koordinator na projektu Dušan Prvulović, predsednik Odbora za ljudska prava Negotin i asistenkinja lokalnog koordinatora Sanijela Dinić, pravnica u Odboru za ljudska prava Negotin.


Predsednica Skupštine Srbije Maja Gojković nazvala je besmislenim zahteve koji su izneti na protestu u subotu 14. aprila u Beogradu, a koji obuhvataju formiranje zajedničke komisije vlasti i opozicije za definisanje fer izbornih uslova, izbor novog sastava Regulatornog tela za elektronske medije i izbor tehničkog i uređivačkog tima javnih servisa.\n"Nakon neočekivano malog broja građana na završnom mitingu, izneli su potpuno besmislene zahteve koji nemaju nikakav smisao, ali svakako ću ovih dana razgovarati sa predsednikom Republike Srbije o svemu", navela je Gojković za RTS.\nUpitana da li će takva biti formirana zajednička komisija vlasti i opozicije, Gojković je rekla da je ovo predizborna godina, te da se izborni zakoni ne mogu menjati nekoliko meseci pre izbora.\nKomentarišući zahtev da se izabere novi sastav REM-a, predsednica parlamenta je rekla da je REM nezavisno regularno telo i da se bira po Zakonu o elektronskim medijima.\nOna je rekla i da protiv vlasti protestuju većinom vanparlamentarne stranke i kritikovala obraćanje lidera Pokreta slobodnih građana Sergeja Trifunovića.\n"Šokirana sam šta može jedan lider Pokreta slobodnih gradjana da izrekne na račun građana ove države, ali i na račun pripadnika nacionalnih manjina", rekla je Gojković. Trifnunović je na protestu rekao da iz Srbije odlaze mladi ljudi, a da Vučić “naseljava Sirijce i Mađare“.\nGojković je rekla i da nije tačno da nema dijaloga između vlasti i opozicije i da se, kako je navela, “mnogo buke diže zbog 35 poslanika koji povremeno neće da učestvuju u delu rada Parlamenta”.\n"Ima dijaloga između poslaničkih grupa koje podržavaju vladu i većeg dela opozicije koja učestvuje u radu parlamenta. Mnogo buke se diže oko toga što tačno 35 poslanika povremeno neće da učestvuje u delu rada, što niti predstavlja bojkot niti znak da nema dijaloga", rekla je Gojković za RTS upitana zašto u parlamentu nema dijaloga vlasti i opozicije.


RTS :: Simon posle velike borbe i preokreta savladao Đerea na startu turnira u Moskvi\nTenis Simon posle velike borbe i preokreta savladao Đerea na startu turnira u Moskvi\nutorak, 19. okt 2021, 17:59 -> 18:02\nFrancuza Žila Simona savladao je Lasla Đerea sa 2:1 po setovima 6:7, 7:5, 6:3 i plasirao se u drugo kolo turnira u Moskvi. Naredni rival biće mu bolji iz duela u kome se sastaju Mekdonald i Nišioka.\nU drugom setu ključan je bio treći gem kada je naš teniser oduzeo servis protivniku i stekao brejk prednosti. U petom je Đere propustio priliku da duplira prednost. Potom se naš as koncentrisao na svoj servis. Međutim kada se očekivalo da će rutinski privsti meč kraju, u desetom gemu kada je servirao za meč Simon pravi brejk i produžava meč - 5:5.\nPotom je Francuz dobio i naredna dva gema i rešio drugi set u svoju korist - 7:5.\nU osmom gemu Simon ponovo dolazi do brejka i prilike da servisom reši set i meč u svoju korist. Đere je pokušao da uzvrati, porpustio je dve brejk prilike, protivnik potom uspeva da osvoji svoj servis gem i stavi tačku na ovaj meč - 6:3.\nSrpski teniseri trenirali u Madridu pred duel sa Kazahstanom


Radnici koje je prevario podizvođač na Beogradu na vodi vraćeni u Tursku o trošku ambasade - Insajder\nArhiva » Vesti » Insajder 20.07.2018\nRadnici koje je prevario podizvođač na Beogradu na vodi vraćeni u Tursku o trošku ambasade\nOko 80 turskih državljana koji su radili na izgradnji dela projekta Beograd na vodi, a kojima turska kompanija Gidenler Yapi Insaat dva meseca nije isplatila platu, vratilo se u Tursku 17. jula, rečeno je Insajderu u turskoj ambasadi. Kako nisu imali novac za povratak avionske karte platila je ambasada Turske.\nInsajder petak, 20. jul 2018. | Insajder\nKako je Insajder već objavio, radnici iz Turske su danima štrajkovali zbog nesiplaćenih zarada, a da na to nije reagovala nijedna nadležna institucija u Srbiji. Novac im duguje turska kompanija Gidenler Yapi Insaat koju je kao podizvođača na projektu Beograd na vodi angažovala domaća firma Gradina koja je dobila posao izgradnje tržnog centra BW Galerija koji bi trebalo da se prostire na površini od ukupno 300.000 kvadratnih metara.\nInspekcija rada je na teren izašla tek nakon što im se sa pitanjima o ovom slučaju obratio Insajder, odnosno 16. jula. Tada su utvrdili da su turski radnici prestali da rade na gradilištu nekoliko dana pre dolaska inspekcije zbog neizmirenih obaveza firme Gidenler Yapi Insaat.\nIako je vlasnik turske firme, u kratkom odgovoru Insajderu, tvrdio da će se sve „srediti“, to se nije desilo. Dan kasnije, bez isplaćenih zaostalih plata, radnici su se vratili u Tursku.\nU turskoj ambasadi za Insajder objašnjavaju da su oni preduzeli sve što je u njihovoj nadležnosti da pomognu turskim državljanima.\n„U skladu s tim, ambasada je saslušala sve stranke u sporu kao posrednik kako bi se pronašlo najbrže rešenje. Kako to za sada nije postignuto, ambasada je finansirala i olakšala transfer radnika u Tursku preko Skoplja redovnim letom Turkish Airlinesa 17. jula 2018, uz pomoć predstavnika srpskih vlasti“, navodi se u odgovoru ambasade.\nOni dodaju da je ambasada kontaktirala srpske i turske vlasti kako bi se osiguralo pokretanje odgovarajućih procedura za ispitivanje incidenta.\nInspekcija obišla gradilište koje su radnici napustili i konstatovala da nije našla radnike na crno\nTurski radnici nisu imali problem samo zbog neisplaćenih plata već i, kako su za Insajder rekli, zbog činjenice da deo njih nije prijavljen, odnosno da su radili ilegalno. Radnik iz Turske Adam S. je za Insajder rekao da je deo radnika stigao iz Turske 7. maja, a da se kasnije pojavilo bar dvadesetak radnika koji nisu registrovani.\nFoto: Srđan Ilić / Zoran Đorđević Ministar za rad Zoran Đorđević je danas na novinarsko pitanje o ovom slučaju odgovorio da je inspekcija bila na gradilištu i da tada nije bilo nijednog turskog državljanina koji je radio na crno.\n"Nismo našli nikakvih problema u poslovanju, niti zatekli bilo koga da radi na crno, tako da nemamo nikakvih intencija niti naznaka da je bilo zloupotrebe", izjavio je ministar.\nOn je dodao da im se do sada nije obratio niko i da zato inspekcija nije ponovo izašla na teren.\nOvakva izjava ministra Đorđevića je međutim u suprotnosti ne samo sa tvrdnjama turske ambasade već i s odgovorom koji je Insajderu dostavljen iz njegovog ministarstva.\nNaime, Ministarstvo rada je 17. jula u odgovoru našoj redakciji navelo da su, obilaskom gradilišta dan ranije utvrdili da su turski radnici prestali da rade nekoliko dana pre vršenja inspekcijskog nadzora, što ukazuje na to da na gradilištu nisu zatekli sve radnike. Osim toga, na pitanje Insajdera da li su proveravali da li su isti ti radnici i zakonski prijavljeni, u odgovoru koji je stigao danas, navedeno je da je takva kontrola rađena 25. maja 2018. To znači da takvu kontrolu, sudeći prema njihovom odgovoru, nisu sproveli i 16. jula.\n„Inspekcijskim nadzorom od 24. 05. 2018. godine na gradilištu BW Galerija Plot 19.2. je utvrđeno da su svi tada zatečeni turski državljani angažovani preko poslodavca Gidenler Yapi Insaat iz Turske i da su imali urednu radnopravnu dokumentaciju - ugovore o radu zaključene u Turskoj, prijave na obavezno socijalno osiguranje, boravišne dozvole kao i dokumentaciju iz oblasti bezbednosti i zdravlja na radu“, navedeno je u današnjem odgovoru Ministarstva za rad.\nOni dodaju i da je prijavu svojih radnika vršila firma Gidenler Yapi Insaat preko svog predstavništva registrovanog u Beogradu, tako da domaće preduzeće Gradina nije imalo tu obavezu prema Nacionalnoj službi za zapšljavanje.\nO ovom slučaju Insajder je uputio pitanja i MUP-u koji je, između ostalog, zadužen i za izdavanje boravišnih dozvola. Odgovore, međutim, do danas nismo dobili.\nVlada Srbije, na čijem je čelu u tom trenutku bio Aleksandar Vučić, 2015. godine je proglasila projekat od nacionalnog značaja usvojivši leks specijalis – poseban zakon kojim se reguliše teritorija projekta Beograd na vodi nezavisno od važećeg zakonodavstva.\nZemljište na kojem će biti izgrađen Beograd na vodi dato je investitoru u zakup na 99 godina, a Srbija je umesto novca od naknade dobila 32 odsto udela u preduzeću Beograd na vodi. Međutim, pitanje je šta ova odredba u praksi znači s obzirom na to da investitor kada na zemljištu izgradi zgradu, prema ugovoru, postaje i vlasnik dela zemljišta na kom je zgrada izgrađena.\nDodatnu kontroverzu oko projekta Beograd na vodi izazvalo je i rušenje privatnih objekata u Hercegovačkoj ulici krajem aprila 2016. na prostoru budućeg Beograda na vodi.\nNovinari Insajdera u dve emisije Insajder bez ograničenja o projektu Beograd na vodi istraživali su šta Beograd i Srbija dobijaju od takvog ugovora, da li je reč o strateškom projektu od nacionalnog značaja ili komercijalnom ugovoru zbog kog Srbija čini brojne ustupke jednom stranom privatniku, kao i kakav je istorijat firme koja gradi Beograd na vodi. Takođe, koliko ulažu Srbija i Beograd, a koliko arapski investitor, kao i zašto je zbog arapskih investicija Beograd pretvoren u divlji zapad u kom su noću pod maskama nepoznate osobe demolirale objekte bez rešenja o rušenju.\nBeograd na vodi avio karte Insajder Turska


Na Kosovu 77 novozaraženih, nema preminulih\nNa Kosovu je prema poslednjim podacima Nacionalnog instituta za javno zdravlje koronavirusom zaraženo još 77 lica. Nema smrtnih slučajeva.\nPopović: Pravo vreme da Brisel pokaže autoritet\nSrđan Popović, predsednik opštine Gračanica i potpredsednik Srpske liste kazao je za RTS da odbijanje Prištine da razgovara o ZSO jeste napad na vitalne političke, ekonomske i socijalne interese Srba.\nIsti interesi EU i SAD na zapadnom Balkanu\nTokom boravka na Kosovu, specijalni izaslanik EU za dijalog Beograda i Prištine Miroslav Lajčak susreo se i sa ambasadorom SAD-a na Kosovu Filipom Kosnetom.\nAP: Audicija za glumce nove predstave „Život geto tinejdžera“\nAmatersko pozorište „Janićije Popović“ sekcija Doma kulture „Gračanica“ organizuje audiciju za predstavu „Život geto tinejdžera“ 30. i 31. oktobra 2020. godine u Domu kulture.\nDodik tvrdi jedno, Džaferović drugo o glasanju o Kosovu\nŠefik Džaferović, predsedavajući Predsedništva Bosne i Hercegovine, rekao je nakon sednice ove institucije da u pozivu na sednicu nije ni stavio tačku dnevnog reda koja se odnosila na priznanje Kosova.\nSpecijalni izaslanik Evropske unije za dijalog nakon posete Prištini stiže u Beograd gde će se sastati sa najvišim predstavnicima vlasti Srbije.\nUNDP: Još 12.000 testova za Kosovo\nNacionalnom institutu za javno zdravlje Kosova i Ministarstvu zdravlja uručeno je 12.000 PCR testova za utvrđivanje prisustva kovida-19. Testovi su kupljeni fondovima Vlada Luksemburga, Švajcarske, Norveške i Austrije u partnerstvu sa Razvojnim programom Ujedinjenih nacija na Kosovu.\nU Srbiji preminule dve osobe, 203 nova slučaja\nPrema poslednjim podacima koronavirus je u Srbiji potvrđen kod još 203 osobe, a od posledica zaraze preminula su dva pacijenta, saopšteno je na sajtu covid19.rs.\nJoš sedam kuća za povratnike i interno raseljene porodice\nMinistarstvo za zajednice i povratak obavilo je tehnički prijem za još sedam kuća u opštinama Obilić i Gračanica koje su spremne za useljenje interno raseljenih i povratničkih porodica.\n"Sporazum": Vašingtonski dokument pomerio dijalog sa mrtve tačke\nDa Evropska unija pokušava da sakrije nezadovoljsto zbog potpisivanja Vašingtonskog sporazuma i delovanja američke administracije i Ričarda Grenela u procesu normalizacije odnosa Beograda i Prištine, izjavio je viši saradnik Saveta za politiku demokratizacije u Berlinu Bodo Veber gostujući u prvoj emisiji "Sporazum" u novoj sezoni.\nPretežno oblačno i osetno hladnije\nDanas će na Kosovu preovladavati mestimično oblačno vreme, sa povremenom kišom. Maksimalna temperatura iznosiće 19 stepeni.\nU Srbiji 265 novoobolelih, preminule dve osobe\nU Srbiji su u poslednja 24 sata od posledica koronavirusa preminule dve osobe, saopšteno je na sajtu covid19.rs. Potvrđeno je 265 novih slučajeva zaraze.\nLajčak: Pozdravljam posvećenost Srbije evropskom putu i dijalogu\nPozdravljam jasnu posvećenost Srbije evropskom putu i dijalogu, napisao je danas na Tviter nalogu visoki predstavnik Evropske unije za dijalog Beograda i Prištine Miroslav Lajčak.\nNa Kosovu preminula dva lica, 104 novozaražena\nNa Kosovu su prema poslednjim podacima Nacionalnog instituta za javno zdravlje koronavirusom zaražene još 104 osobe. Preminula su dva pacijenta.\nHoti: Pitanje ZSO zatvoreno\nPitanje Zajednice je zatvorena tema za Kosovo, o njoj se neće razgovarati u Briselu i biće formirana na osnovu mišljenja kosovskog Ustavnog suda, poručio je kosovski premijer Avdulah Hoti, sat vremena nakon što je izaslanik EU za dijalog Miroslav Lajčak iz Beograda najavio razgovore o Statusu ZSO u Briselu, ali i izmene Ustava nakon postizanja dogovora.\nIrinej: Vučića osuđuju za izdaju Kosova koju nije počinio\nPatrijarh Srpske pravoslavne crkve (SPC) Irinej izjavio je da osam godina sluša kako predsednik Srbije Aleksandar Vučić "sprema izdaju" Kosova, i upitao da li ima smisla "osuditi čoveka za nešto što nije učinio, samo zato što neki smatraju da će učiniti".\nTači: ZSO samo u ustavnim okvirima\nJoš 11 pozitivnih slučajeva na koronavirus u srpskim sredinama\nU odnosu na prethodni period, poslednjih dana je u blagom porastu broj zaraženih u srpskim sredinama na Kosovu. Prema poslednjim podacima, potvrđeno je još 11 slučajeva infekcije.\nNa Kosovu zabeleženo još 148 pozitivnih na kovid-19\nPrema poslednjim podacima Nacionalnog instituta za javno zdravlje u većinski albanskim sredinama na Kosovu, registrovano je još 148 lica pozitivnih na koronavirus.\nSpecijalni izaslanik Evropske Unije za dijalog Beograda i Prištine Miroslav Lajčak kaže za RTS da dijalog mora da bude pravedan, naglašavajući da će dve strane potpisati samo onaj sporazum koji im odgovara.


Press Online :: Balkan :: "Najuspešniji projekat u CG" tone, ni Arapi ne pomažu\n27. 04. 2018. - Autor: B92\n"Najuspešniji projekat u CG" tone, ni Arapi ne pomažu\nKompanija Adriatic Marinas iz Tivta u Crnoj Gori, koja upravlja nautičko-turističkim kompleksom Porto Montenegro, poslovala je s gubitkom od 5,356.575 evra.\nKompanija je i u 2017. godini i s novim vlasnikom, državnim investicionim fondom ICD iz Dubaija, koji je Porto Montenegro preuzao 2016, nastavila da gomila gubitke.\nKompanija Adriatic Marinas je u dosadašnjem poslovanju nagomilala ukupan gubitak od čak 57,771.341 evra, što znači da "najuspešnija strana investicija" u Crnoj Gori dosad državi nije platila ni cent poreza na dobit, pišu crnogorski mediji, prenosiPoslovni dnevnik.\nS druge strane, kompanija je krajem prošle godine imala 921.436 evra obveza prema državnom proračunu na ime "odloženih poreznih sredstava". U finansijskim iskazima Adriatic Marinasa piše da ta kompanija već dve godine ima neraspoređenu dobit od 16.554.099 evra. Dugoročne obveze takođe godinama rastu i na kraju 2017. iznosile su čak 74,704.742 evra, od čega su dugoročni krediti 49,2 miliona, a ostale dugoročne obveze 25,5 miliona.\nKratkoročne obveze su prošle godine smanjene za oko 9 miliona evra u odnosu na kraj prethodne poslovne godine i iznosile su 49,45 miliona evra. Adriatic Marinas je 2017. ostvarila ukupne poslovne prihode od 28,47 miliona evra, što je više od 9 miliona više nego godinu ranije, dok su prihodi od prodaje robe, većinom od stanova prodatih na tržištu, iznosili 12,75 miliona evra, od usluga je zarađeno 815.000 evra, a prihod od zakupnina iznosio je 7,11 miliona evra.


19. 09. 2020. u 10:57\nNaš optimizam da bi u konkurenciji nekoliko evropskih gradova "Nidek" mogao da se opredeli baš za Novi Sad, potkrepljen je i izjavom predsednika korporacije Juna Sekija, posle razgovora sa predsednikom Vučićem, da je ta kompanija zainteresovana da ulaže u Srbiju. On je tom prilikom napomenuo da planirana investicija iznosi više od 100 miliona evra i da donosi više stotina radnih mesta.\nJapanska delegacija je posetila i Novi Sad i posle susreta sa gradonačelnikom u Gradskoj kući, razgledala Radnu zonu "Sever 4" gde bi bila izgrađena fabrika, ukoliko se "Nidek" odluči za naš grad.\nGRADIĆE I NEMCI\nU TOKU su i pregovori sa nemačkim "Kontinentalom" o izgradnji njihove fabrike u Novom Sadu, gradu u kojem već imaju svoj istraživačko-razvojni centar.\n- Ako nam sa svojim fabrikama dođu "Kontinental" i "Nidek", nećemo više imati problema u pogledu zapošljavanja u Novom Sadu - poručuje Vučević.\n- Zajedno sa pokrajinskom i republičkom administracijom mi smo spremni da ispratimo takav privredni poduhvat, jer, osim neposredne finansijske koristi za državu i zapošljavanja, dolazak firme tog renomea je izuzetna reklama za našu zemlju - izjavio je gradonačelnik Vučević posle razgovora sa Japancima.\nPrisustvo takvog giganta u Novom Sadu, smatra Vučević, umnogome bi doprinelo ekonomskom jačanju grada i značajnom povećanju zaposlenosti.\nGostima su predstavljeni potencijali Novog Sada i njegove prednosti kada je reč o poslovnoj klimi, posebno u pružanju logistike pri realizovanju velike investicije koja bi bila veoma značajna i za Novi Sad i za Srbiju.\n18. 09. 2020. u 20:18\n18. 09. 2020. u 15:51\nAleksandar Vučić Miloš Vučević Novi Sad investicija Nidek kompanija Nidek Sever 4 Japanci\nI KOD SOMBORA 12 TRAKA: "Putevi Srbije", proširuju granični prelaz Santovo - Bački Breg sa Mađarskom\nLITAR GORIVA U EU CILJA 3 EVRA: Embargo Brisela podigao cene benzina i dizela\nNA srpskim pumpama drugu nedelju zaredom, derivati nisu poskupljivljali. Međutim, maloprodavci očekuju da bi do rasta moglo da dođe danas, kada Vlada bude utvrđivala nove kontrolisane cene za narednih sedam dana. Trenutno litar evrodizela maksimalno može da košta 209 dinara, a benzina 198.\n24. 06. 2022. u 11:00\nBRZO ĆEMO NAĆI REŠENJE SA VUČIĆEM: Radnici "Fijata" optimisti uoči današnjeg sastanka sa predsednikom Srbije\n25. 06. 2022. u 07:45


LE - Egipćanin je MVP - Sportske.net\nLE - Egipćanin je MVP\nZa igrača nedelje u Ligi Evrope izabran je Mohamed Elneni.\nPremijerligaši većinski protiv VAR tehnologojeKoji golman iz "velike šestorke" engleskog fudbala je najviše grešio? Lista će vas iznenaditi!LE - Imamo finale pre finala!"Džek Vilšir je najbolji engleski fudbaler svih vremena"Ovo sad svi jedva čekamo - Petak 13, žreb za LŠ i LE, kome će se posrećiti?\nElneni je namestio oba gola koje je Arsenal dao u Moskvi i pripadaju mi najveće zasluge što CSKA nije priredio prvorazredno iznenađenje.\n'Armejci' su vodili sa 2:0, da su dali treći gol imali bi rezultat koji ih vodi u polufinale s obzirom da je u Londonu bilo 4:1 za 'tobdžije', ali je u poslednjih 15 minuta Arsenal dao gva gola i plasirao se u narednu rundu takmičenja.\nMohamed Elneni je asistirao Daniju Velbeku sa 2:1 u 75. minutu, a potom i Aronu Ramiziju u sudijskoj nadoknadi za konačnih 2:2.


Sarajevo,18.06.2018.godine – U organizaciji Središnjeg izbornog povjerenstva BiH uz podršku Vijeća Evrope sutra će na Ilidži početi dvodnevna konferencija „U susret Općim izborima 2018.“. Logističku podršku na konferenciji Središnjem izbornom povjerenstvu BiH pruža Udruga izbornih zvaničnika BiH. Konferencija će okupiti oko 150 učesnika – predstavnika općinskih/gradskih izbornih povjerenstava iz 143 općine/grada u BiH. Gosti konferencije su Ambasador Drahoslav Štefánek, šef ureda Vijeća Evrope u BiH, gdin Francois Friederich, šef Odjela za izbornu pomoć i popis, Generalni direktorat za demokratiju, Vijeće Evrope kao i predstavnici OHR-a, OSCE-a i Delegacije EU u BiH.\nTeme konferencije su izmjene i dopune podzakonskih akata Središnjeg izbornog povjerenstva BiH, vremenski plan izbornih aktivnosti, imenovanje biračkih odbora, akreditacija promatrača, prijem izbornog materijala, izborni dan i pravilno objedinjavanje izbornih rezultata.


Modernizacijom do bržeg i bezbjednijeg željezničkog saobraćaja\nZavršetkom projekta modernizacije signalnog i telekomunikacionog sistema duž željezničke dionice Doboj-Banjaluka i automatizacijom još osam putnih prelaza bezbjednost željezničkog saobraćaja biće podignuta na viši nivo, rekao je Dragan Savanović, v.d. generalnog direktora Željeznica Republike Srpske prilikom obilaska stanica Vrbanja i Jošavka.\nPored Savanovića i njegovih saradnika, pomoćnik ministra saobraćaja i veza Vesna Vožni, predstavnici izvođača i podizvođača radova na tom projektu i novinarske ekipe bili su u prilici da se detaljnije upoznaju sa stepenom završenih radova kao i planiranim radovima kako bi se kompletirao projekat.\n- U ovom dijelu projekta rekonstrukcija podrazumijeva instalisanje signalno-sigurnosnih uređaja, telekomunikacija, dijela kontaktne mreže i uređenje objekata u kojima je ta visoko sofisticirana oprema smještena - rekao je Savanović.\nPored stanica Vrbanja i Jošavka, koje su obuhvaćene ovom posjetom, projekat modernizacije signalizacije i telekomunikacija obuhvata i radovе na osiguranju stanica Ostružnja, Snjegotina, Čelinac i Banjaluka.\n- Modernizacija se radi prema projektu koji finansiraju Evropska banka za obnovu i razvoj i Evropska investiciona banka, kreditom koji je ugovoren još 2008. godine. Dobrim upravljanjem tim sredstvima, nakon radova iz 2011, 2012. i 2013. ostalo je 20 miliona evra neutrošenih sredstava koja koristimo za implementaciju ovog projekta – rekao je Savanović.\nPolaganje optičkog kabla u dužini od 100 km, postavljanje telekomunikacione opreme i opremanje svih stanica od Doboja do Banjaluke novim centralama i telefonima, novi signalno-sigurnosni uređaji i uređenje staničnih prostorija samo su neki od radova koji se realizuju.\nZa ovaj projekat, jedan od značajnijih za Željeznice Republike Srpske, potrebno je oko 16 miliona evra, a ostatak sredstava biće iskorišten do kraja godine kroz automatizaciju još osam putnih prelaza na pruzi između Doboja i Banjaluke.\n- Ugovorena je automatizacija još osam putnih prelaza i daljinsko upravljanje saobraćajem iz jednog centra na dionici koju trenutno oprema AŽD, a kasnije i cijelom prugom Doboj-Banjaluka. Time ćemo završiti kompletiranje dionice od Srpske Kostajnice do Banjaluke a sve sa ciljem modernizacije i obnove kapaciteta za upravljanje, modernizacije signalizacije i telekomunikacija – rekao je Dragan Savanović, v.d. generalnog direktora Željeznica RS.\n- Završetkom započetih i planiranih radova bezbjednost željezničkog saobraćaja podižemo na viši nivo, a novi uređaji će omogućiti da brže, efikasnije, bolje i sigurnije vodimo željeznički saobraćaj – istakao je Savanović.


Đoković je na 5. mestu liste igrača koji su dobili meč posle… – Novak Đoković\nĐoković je na 5. mestu liste igrača koji su dobili meč posle izgubljenog prvog seta, sa 131 pobedom i 166 poraza.\nZanimljivi podaci, važni rekordi i jedinstvena statistika Noletove karijere.\nPobedom nad Kasperom Rudom u polufinalu Rima 2022. Novak je stigao do 1000. pobede u profesionalnoj karijeri! To je do sada pošlo za rukom svega četvorici tenisera u istoriji: Džimiju Konorsu (1274), Rodžeru Federeru (1251), Ivanu Lendlu (1068) i Rafaelu Nadalu (1051).\nPobedom u finalu Pariza nad Rusom Danilom Medvedevim rezultatom 4:6, 6:3, 6:3, Novak je postao rekorder po broju osvojenih Masters turnira – 37.\nPlasmanom u finale Masters turnira u Parizu, Novak je obezbedio završetak 2021. godine za poziciji broj 1 ATP liste. Biće to Noletov sedmi put u karijeri da godinu završava na vrhu svetske rang liste čime će postaviti novi rekord koji je delio sa svojim idolom Pitom Samprasom (6).\nNajbolji teniser sveta je u finalu Vimbldona 2021 savladao Italijana Matea Beretinija rezultatom 6:7 (4:7), 6:4, 6:4, 6:3 i došao do 20. gren slem titule u karijeri, čime se izjednačio sa Rodžerom Federerom i Rafaelom Nadalom.\nTrijumfom u finalu Rolan Garosa nad Stefanosom Cicipasom rezultatom 6:7, 2:6, 6:3, 6:2, 6:4, Novak je postao prvi teniser u Open Eri koji je sva četiri gren slem turnira osvojio barem dva puta.\nNovak je na prvom mestu večne liste tenisera po broju nedelja provedenih na poziciji broj 1 (373) ispred legendi i velikana tenisa poput Federera, Samprasa, Lendla, Konorsa, Nadala, Mekinroa, Borga, Agasija…


Istražilac iz Posebnog odjela za ratne zločine boravio je na lokalitetu Kameničko brdo, u rejonu Popova njiva u opštini Bratunac, gdje je po nalogu postupajućeg tužioca koordinirao rad ovlaštenih službenih lica koja provode proces ekshumacije/asanacije terena i traganja za posmrtnim ostacima nestalih lica.\nNa navedenoj lokaciji pronađeni su nekompletni skeletni ostaci ljudskog porijekla, prema preliminarnim informacijama, najvjerojatnije se radi o žrtvi bošnjačke nacionalnosti ubijenoj u Bratuncu, 1992. godine.\nPosmrtni ostaci bit će prebačeni u Komemorativni centar u Tuzlu na dalju sudsko medicinsku obradu i proces utvrđivanja identiteta putem DNK analize. Na lokaciji ekshumacije nalaze se i predstavnici Instituta za nestala lica BiH, ljekar–patolog sudske medicine, kao i policijski službenici PS Bratunac koji vrše osiguranje lokacije.\nPredstavnici Tužilaštva BiH gotovo svakodnevno učestvuju u procesima ekshumacija i traženja nestalih lica u svim krajevima širom Bosne i Hercegovine.


Kako je sve počelo: Knjige i filmovi trilogije "Igre gladi" dobijaju "prikvel" | Boom93\nJeftiniji priključak za gas, može i na rate\nTiodorović: Novi pik imaćemo sredinom sledeće nedelje\nProtest u Beogradu završen oko ponoći: Policija privela desetine osumnjičenih za nerede, ima povređenih\nKako je sve počelo: Knjige i filmovi trilogije „Igre gladi“ dobijaju „prikvel“\nTrilogija "Igre gladi" koja je dobila i filmsku verziju sada će dobiti "prikvel", to jest priču koja prethodi događajima u toj romanesknoj i filmskoj distopiji.\nKako je preneo „Njujork tajms“, autorka ove distopije, koja je doživela veliki uspeh, Suzan Kolins najavila je da će se roman u kome su opisani događaji koji su prethodili „Igrama gladi“ pojaviti u knjižarama 19. maja 2020. godine.\nRadnja tog romana, koji opisuje šta se zbivalo na Zemlji pre nego je zavladala glad, opisuje zbivanja koja su docnije nazivani „Mračni dani“.\nKolinsova je izjavila da je vratila vreme unazad da bi prikazala kako je život na Zemlji postao surov. Knjizi se raduju svi koji su pročitali trilogiju ili gledali film, ali i izdavači i Holivud jer će svi imati koristi.\nTrilogija je prodata u više od 100 miliona primeraka i prevedena je na 50 jezika a mlada i do tada nepoznata glumica DženiferLorens koja je igrala Ketnis postala je filmska zvezda prvoga reda i čak je osvojila i Oskara. Iako je prošlo skoro 10 godina otkako je snimljen treći nastavak filma, i trilogija i filmovi već su postali klasici, tako da će i oni biti ponovo vraćeni u opticaj.\n„Nisam verovao da je tako nešto uopšte moguće. Nisam mogao ni da zamislim“\nDodelom nagrada završen Festival evropskog filma Palić


Izaberite stavke datoteka _ Gt_ Printili pritisnite kombinaciju tastera CTRL + P.\nZa najbolje rezultate štampanja radnog lista koristite komandu „Štampanje“ u programu Excel Online, a ne komandu „Štampanje“ pregledača. Možete da odštampate ceo radni list ili samo željene ćelije.\nNapomena: Ako koristite Excel Web App sa sistemom SharePoint 2010, pogledajte članak Štampanje dokumenta u Office Web Apps aplikacijama.\nU programu _ z0z_možete da navedete oblast koju želite da odštampate ili da odštampate ceo radni list. Ako izaberete oblast štampanja, ali odlučite da promenite određenu oblast, evo kako možete da pregledate svoje promene:\nU sistemu _ z0z_, kada odštampate radni list sa skrivenim redovima ili kolonama, oni Skriveni redovi i kolone se neće štampati. Ako želite da dodate skrivene redove i kolone, moraćete da ih otkrijete pre štampanja radnog lista.\nAko radna sveska "% z0z_ " ima samo jedan radni list, možete samo da odštampate radni list. Ali ako radna sveska ima više radnih listova, moraćete da odete na svaki radni list tako što ćete izabrati karticu lista, a zatim odštampati taj radni list.\nPonekad želite da odštampate samo deo radne sveske, kao što je tabela. To možete da uradite u programu Excel Online pod uslovom da tabela ima manje od 10.000 ćelija. Za radne listove više od 10.000 ćelija morate da koristite Excel aplikaciju za računare.\nNe možete da umetnete, prikazujete ili štampate brojeve stranica u usluzi Excel online. Međutim, ako imate Excel aplikaciju za računare, možete da dodate brojeve stranica na vrhu (zaglavlja) ili na dnu (podnožja) radnog lista i da ga odštampate.\nŠtampanje Excel ankete.


Jedan za sve | Veselin Jevrosimović\nDa je došlo vreme kada svi moraju da razmišljaju o prenosivim modelima sa ekranima osetljivim na dodir, slabijim procesorima, kao i minimalnoj potrošnji energije i drugih resursa, sada je već potpuno jasno. Zbog toga ne treba da čudi što je pri prošlonedeljnoj promociji nove verzije Microsoft Windows operativnog sistema upravo najviše pažnje bilo posvećeno ovoj problematici. Štaviše, novo „čedo“ američnog softverskog giganta verovatno je prvi pravi primer platforme koja je namenjena svim vrstama uređaja (bez obzira na veličinu ekrana, hardverske komponente i vrstu procesora) i istovremeno onima koji svog elektronskog „ljubimca“ koriste za svakodnevne aktivnosti i ozbiljnu poslovnu namenu.\nOno što smo mogli da vidimo u utorak na skupu u Kaliforniji (većinu prezentacija i panela moguće je pogledati na Internetu) zaista je impresivno, premda se radi o veoma ranoj verziji tako da konačan datum pojave na tržištu još nije poznat. Ukratko, novo korisničko okruženje, premda nastalo na osnovama Metro dizajnerskog „jezika“ koji se koristi i kod Windows Phone 7 sistema za pametne telefone, potpuno je prilagođeno ekranima osetljivim na dodir i korisnicima koji žele jednostavan, prilagodjiv, elegantan i brz pregled svih neophodnih informacija – bilo da one dolaze sa Mreže, lokalnog diska ili kompanijskog informacionog sistema. Sa druge strane, za profesionalce je omogućeno korišćenje računarskog miša i mnogo kompleksnih opcija, slično kao i na „sedmici“. Što je najvažnije, sve što radi na Windowsu 7, funkcionisaće i na novoj verziji označenoj brojem 8. Pored toga, podržane su sve vrste procesora, što Windows 8 čini stvarno univerzalinim sistemom. Izgleda mi se da će ovakav pristup i ubuduće biti jedini način da se prave računarski operativni sistemi, što dodatno potvrđuje i Apple koji je u novi OS X ubacio nekoliko „fora“ iz mobilnog iOS-a.\nDa dodam još i da je konferencija bila namenjena pre svega programerima, odnosno onima koji treba da obezbede mnogo novih aplikacija kao jedini siguran put ka uspehu platforme, a sa ciljem da oni što ranije budu spremni da razvijaju programe. Važnost ozbiljne softverske podrške do sada je više puta dokazana, pa je ovo bio sasvim logičan potez.\nInteresantno je što je u okviru predstavljanja novog operativnog sistema istovremeno promovisano i nekoliko veoma moćnih i dopadljivih modela ultralakih notebook kompjutera, uključujući i verziju sa ekranom osetljivim na dodir koja predstavlja spoj tabličnog i klasičnog PC računara. Kao što sam napisao u članku posvećenom tridesetoj godišnjici od pojave prvog IMB kompatibilnog personalnog kompjutera, sigurno je da PC računari neće potpuno nestati, već će radije evoluirati u neke nove, lepše i praktičnije oblike, na opštu radost svih pravih ljubitelja tehnologije.\nZanimljivost: Nedavno je konačno po broju korisnika sedma verzija „prozora“ nadmašila popularni Windows XP koji je „vladao“ gotovo 10 godina budući da Vista nikada nije masovno prihvaćena od strane poslovnih korisnika.


5. broj časopisa "Poeta" - Konkursi regiona\n5. broj časopisa „Poeta“\nby KR 09/06/2011 09/06/2011 1115\nIzašao je 5. broj časopisa „Poeta“ u izdanju istoimenog udruženja pisaca. Na njihovom sajtu imate pristup novom, kao i svim prethodim brojevima ovog časopisa, u PDF formatu. Uz to postoji mogućnost da se prijavite ukoliko želite da dobijate „Poetu“ na svoj mail. Sve što treba da uradite je da ukucate svoju email adresu i da označite „prijavi“. Elektronska biblioteka se nalazi na sledećoj adresi:\nUdruženje pisaca „Poeta“ nudi još jednu mogućnost. Ukoliko želite da postavite svoju knjigu i omogućite drugima da je pročitaju, pošaljite potpisan rad udruženju na casopis@poetabg.com.\nMilenko Marković 24/06/2011 at 22:23\nZa sve koji vole da čitaju, novi roman „Jevanđelje po Borivoju“ autor Milenko Marković\nMilenko Marković Koceljeva


Tužilaštvo Bosne i Hercegovine vrši analizu do sada prikupljene dokumentacije, nakon čega će biti zatražena potrebna stručna vještačenja i naređene dalje aktivnosti, u okviru predmeta “Respiratori”, navodi se u saopštenju iz ove institucije.\nDodaju da je Tužilaštvo BiH preuzelo predmet koji se odnosi na navode o nezakonitostima i nepravilnostima u vezi uvoza respiratora iz Narodne Republike Kine u BiH, koji su koštali oko 10,5 miliona konvertibilnih maraka (5,25 miliona eura).\n“Zbog hitnosti u postupanju, tužioci i stručno osoblje u stalnom su kontaktu sa policijskim službenicima, te izlaze na teren kako bi davali instrukcije za postupanje u prikupljanju dokaza. Tužilački tim će intenzivno provoditi i koordinirati aktivnosti u narednim satima, sa ciljem da se u što kraćem roku prikupi sva potrebna dokumentacija, kako bi se nastavio rad na ovom predmetu. Sve institucije kojima se obrati tužilački tim, biće obavezne, u skladu sa ZKP-om BiH, u najkraćem roku dostaviti i staviti na raspolaganje svu traženu dokumentaciju”, saopšteno je iz Tužilaštva Bosne I Hercegovine.\nKako se ističe, tužioci i istražioci boravili su na terenu gdje su koordinirali aktivnosti policijskih službenika koji postupaju u predmetu.\nOva odluka donesena je na sastanku koji je održan 4. maja, a na kome su prisustvovali glavna tužiteljica Tužilaštva BiH Gordana Tadić, v.d. direktora Državne agencije za istrage i zaštitu (SIPA) Đuro Knežević, glavna kantonalna tužiteljica Sabina Sarajlija, te direktor Agencije za javne nabavke Đenan Salčin.\n"Nakon što je Državna agencija za istrage i zaštitu, temeljem svojih ovlasti propisanih Zakonom o spriječavanju pranja novca i financiranja terorizma, izvršila provjere navoda o nezakonitostima u svezi nabavke 100 respiratora iz Narodne Republike Kine, te nakon ocjene do sada poznatih činjenica, utvrđeno je da u ovom predmetu postoji nadležnost Tužilaštva BiH, te će dalje aktivnosti i provjere biti nastavljene i vođene pod nadzorom Tužilaštva BiH", objašnjeno je u saopštenju za javnost.\nSIPA i Tužilaštvo Kantona Sarajevo vodili su istragu o nabavci 100 respiratora koje je Vlada Federacije BiH kupila za potrebe zdravstvenog sistema preko firme "Srebrena malina", čiji je direktor televizijski voditelj Fikret Hodžić.\nPolicijski službenici Državne agencije za istrage i zaštitu (SIPA), uz asistenciju policijskih službenika Ministarstva unutrašnjih poslova Kantona Sarajevo (MUP KS) izvršili su pretrese, 5.maja, na dvije lokacije na području Kantona Sarajevo po naredbama Suda Bosne i Hercegovine (BiH), potvrdio je za Radio Slobodna Evropa (RSE) portparol SIPE, Luka Miladinović.\nOve aktivnosti su vršene u okviru predmeta koji je otvoren u Tužilaštvu Bosne i Hercegovine, zbog, kako je kazao Miladinović, “navodnog nezakonitog uvoza spornih respiratora u Bosnu i Hercegovinu”.


ZC Vranje: Počela VAKCINACIJA BEZ ZAKAZIVANJA\nLokalne vesti - Sreda 07.04.2021 - 11:29\nU Vranju na Svetski dan zdravlja, počinje vakcinacija građana bez zakazivanja, saopšteno je iz Zdravstvenog centra (ZC).\nU Sportskoj hali od juče bez zakazivanja FOTO: D. Ristić/OK Radio\nVakcinacija u Sportskoj hali u Vranju je moguća i bez zakazivanja preko portala e-Uprava, a odnosi se na vakcinu kineskog proizvođača Sinofarm.\nIstovremeno, ZC Vranje sprovodi vakcinaciju i u seoskim sredinama, gde je imunizaciju obavilo oko 160 meštana, od čega je 140 primilo i drugu dozu, kazala je direktorka ZC Vranje, dr Ljiljana Antić u Vlasu.\n- Vakcinacija u Vlasu je početak masovne imunizacije sa kojom će se nastaviti i u narednom periodu i u ostalim seoskim sredinama.\nCilj je da se što više ljudi vakciniše kako bi se stvorio kolektivni imunitet i samim tim pobedila korona.\nTakođe, cilj su nam i pripadnici osetljivih grupa u samom Gradu Vranju tako da ćemo u petak u saradnji sa Crvenim krstom vakcinisati i korisnike Narodne kuhinje u Vranju - najavila je direktorka.\nU četvrtak će slična akcija biti organizovana u Lukovu i Krivoj Feji, a nakon toga vakcinacija seoskog stanovništva biće sprovedena i u drugim seoskim sredinama na teritoriji Grada, dodala je dr Antić.\nGrađani će, od četvrtka, bez prethodne prijave moći da se vakcinišu protiv korone u svim gradovima i opštinama u Srbiji, izjavio je državni sekretar Ministarstva zdravlja Mirsad Đerlek.


"ER frans"- nema podataka da su u avionu bili Srbi\nod Admin taj Uto 2 Jun 2009 - 17:24\nU kriznom štabu "Er Fransa" je saopšteno da nema podataka da su se u avionu francuske kompanije koji je jutros nestao sa radara na letu između Rio de Ženeira i Pariza nalazili državljani Srbije.\nNajmanje četrdeset Francuza i dvadeset Nemaca, kao i najveći broj državaljana Brazila, nalazi se među putnicima aviona francuske kompanije, izjavio je ministar Žan Luj Borlo na aerodromu "Šarl de Gol", na koji je predsednik Nikola Sarkozi došao da pruži podršku porodicama nestalih putnika.\nFrancusko ministarstvo odbrane saopštilo je da je u potrazi za avionom zatražilo pomoć Pentagona.\nIako se još ne govori o padu aviona, zvaničnici se slažu da više nema nade za 228 putnika i članova posade.\n« Er Frans » je već uputio zvanične izjave saučešća njihovim porodicama.\nFrancuska avio-kompanija je saopštila da je avion verovatno pogodio grom u zoni snažnog nevremena, oko 600 km od severne obale Brazila, što je izazvalo lančanu reakciju i dovelo do eksplozije. Poslednja automatska poruka, o gubitku napajanja strujom, stigla je u 4 sata ujutru, od kada više nema kontakta sa posadom aviona.


Ivanić: Neka se ljute, hoćemo istinu o Srebrenici - Sputnjik Srbija\n08:00 20.08.2018 (osveženo 08:19 20.08.2018) Preuzmite kraći link\n„Jasno je rečeno da ne postoji namera da se negiraju bilo čije žrtve, već da se unesu novi podaci. Kad je sve bazirano na činjenicama, niko nema pravo da se ljuti“, rekao je Ivanić za Novosti.\nPrema njegovim rečima, značajno je da će se sve dešavati nakon izbora i neće biti opterećeno kampanjom, prensi Tanjug.\nOčekujem da Vlada okupi ozbiljnu grupu ljudi i da se novi izveštaj odradi profesionalno. Fer i korektan posao će biti najveći argument srpske strane, kazao je Ivanić.\nVlada RS odlučila je da stavi van snage izveštaj o Srebrenici iz 2004. i da se formira međunarodna komisija koja će sastaviti detaljan dokument o stradanju svih naroda u srebreničkoj regiji od 1992. do 1995.\nMladen Ivanić, Srebrenica, region


Dobojski Info - DOBOJ: Uspostavljen željeznički saobraćaj Tuzla-Doboj\nDOBOJ: Uspostavljen željeznički saobraćaj Tuzla-Doboj\npetak, 09 avgust 2019 15:55\nFOTO: Dobojski Info | DOBOJ: Uspostavljen željeznički saobraćaj Tuzla-Doboj\nSočkovac, Petrovo, Doboj,\nUspostavljen je željeznički saobraćaj na relaciji Tuzla-Doboj koji je bio u prekidu zbog istrage nesreće u kojoj se stariji muškarac bacio pod voz, saopšteno je iz "Željeznica Srpske".\nŽeljeznički saobraćaj na ovom dijelu pruge uspostavljen je u 13.45 časova, nakon završetka uviđaja.\n"U 11.16 časova na pruzi između stanica Sočkovac i Suvo Polje u mjestu Karanovac došlo je do vanrednog događaja usljed čega je jedna osoba smrtno stradala. Sačekavši nailazak putničkog voza koji je saobraćao na relaciji Tuzla-Doboj, muškarac se, šetajući pored pruge, iznenada bacio na prugu pod voz i tom prilikom, nažalost, smrtno stradao", navedeno je u saopštenju iz "Željeznica".\nŽeljeznički saobraćaj na ovom dijelu pruge bio je u prekidu dok je trajao uviđaj.\nOsim pripadnika Ministarstva unutrašnjih poslova Republike Srpske i ekipe hitne pomoći, uviđaju su prisustvovali i članovi Komisije za vanredne događaje "Željeznica Republike Srpske".\nViše iz ove kategorije « DOBOJ: Zbog uviđaja obustava voznog saobraćaja Tuzla-Doboj DOBOJ: Identifikovano tijelo pronađeno na šinama u Sočkovcu »


Jablanović: Mustafina odluka pogrešna i ishitrena - Sputnjik Srbija\n08:19 29 Novembar 2020\n21:11 03.02.2015 (osveženo 16:19 05.10.2015) Preuzmite kraći link\nKosovski premijer Isa Mustafa saopštio je da ministar za povratak i zajednice Aleksandar Jablanović više nije deo njegovog kabineta. Jablanović je ekskluzivno za Sputnjik izjavio da je Mustafina odluka pogrešna i ishitrena.\nJablanović kaže i da takva odluka Mustafe ne doprinosi jačanju vlade u budućem periodu.\n„Odluke koje se donose pod pritiskom opozicije, na osnovu ucena koje opozicija sprovodi na ulici ne vode dobrim putem srpski i albanski narod na KiM. Stav Srpske liste biće poznat javnosti za dan- dva nakon što se konsultujemo unutar srpske liste, a pre svega sa našim premijerom Aleksandrom Vučićem“, rekao je Jablanović.\nOn je poručio da Srpska lista ostaje posvećena poboljšanju života i položaja Srba na KiM i da u tom poslu nijednog trenutka neće prihvatiti i odgovoriti na ucene, bilo da dolaze iz reda opozicionih stranaka, bilo da dolaze od koalicionih partnera.\nNa pitanje ko bi mogao da ga nasledi Jablanović kaže da imena i personalna rešenja nisu bitna a da se ovakvom odlukom Mustafe politika Srpske liste neće promeniti.\n„Ostajemo posvećeni svom poslu, a to je poboljšanje života Srba što se neće desiti tako što ćemo dizati ruku i klimati glavom. Na albanskim političarima na Kosovu je da odluče da li u vladi žele Srbe poslušnike ili Srbe saradnike i partnere na poslu koji je svima nama zajednički, a to je poboljšanje života na prostoru KiM za sve građane“, naveo je Jablanović za Sputnjik.\nKad je reč o tome može li njegova smena uticati na briselski dijalog on kaže da kosovska strana nije sposobna za normalan tok dijaloga već unazad devet meseci.\n„Kod Beograda nije ništa sporno, beogradska strana je spremna i čeka da se Priština konsoliduje. Oni su imali političku krizu koja je trajala šest-sedam meseci, ta kriza je završena tako što je izabrana vlada. Danas ta vlada donosi odluke koje nisu u najboljem interesu srpske zajednice i Srpske liste koja je deo te vlade i sve to može da šteti prištinskoj strani. Što se tiče nas kosovskih Srba i što je naš stav, to je da oko pregovora u Briselu mi imamo svoju stranu i mi podržavamo onaj stav i poziciju koju ima zvanični Beograd u tim pregovorima“, zaključio je Jablanović.\nDirektor Kancelarije za Kosovo i Metohiju Marko Đurić ocenio je kao „duboko pogrešnu“ odluku kosovskih čelnika da smene Jablanovića, jer, kako je naveo, on nije kriv za „ono za šta ga optužuje deo albanske javnosti“.\n„Nećemo prihvatiti ponižavanje srpskih predstavnika u pokrajinskim institucijama“, rekao je Đurić u izjavi dostavljenoj medijima i dodao da će odluke o daljim koracima biti donete u četvrtak nakon sastanka srpskih članova pokrajinske vlade sa premijerom Vučićem.\nPredstavnici pokreta „Samoopredeljenje“ ocenili su smenu Jablanovića „kao pobedu građana Kosova“ i podsetili da je to bio i zahtev učesnika dva protesta u Prištini.\nJablanoviću se zamera što je nazvao divljacima pripadnike opozicionog Pokreta „Samoopredeljenje“ i nevladine organizacije „Pozivi majki“, koji su u Đakovici gađali autobuse sa Srbima na Badnji dan. Jablanović se zbog svoje izjave više puta izvinio.\nlista "Srpska", Samoopredeljenje, Isa Mustafa, Aleksandar Jablanović, Srbija, Kosovo i Metohija


Doprinos borbi protiv pandemije: Sedam ekipa Formule 1 počinje proizvoditi respiratore\nNakon Robbena: I Sneijder se sprema za povratak, potpisuje za nizozemski…\nReprezentativac BiH saopštio prelijepe vijesti: Haris Duljević postao otac\nNakon što je napustio Maribor: Bivši član Zrinjskog pojačao povratnika u…\nBrojni bh. građani ne žele plaćati stotine maraka za PCR-testove da…\nNaslovnica SPORT Doprinos borbi protiv pandemije: Sedam ekipa Formule 1 počinje proizvoditi respiratore\nSedam ekipa Formule 1 sa sjedištem u Velikoj Britaniji pokrenulo je projekt nazvan “Pitlane” (boks), kojim odgovaraju na poziv vlade i uključuju se u proizvodnju medicinske opreme, prvenstveno respiratora, potrebne za borbu protiv pandemije bolesti COVID-19 izazvane korona virusom.\nU projekt su uključeni Mercedes, Red Bull, McLaren, Renault, Racing Point, Haas i Williams, njihovi tehnološki ogranci, kao i vodstvo Formule 1.\n“Slijedeći odluke britanske vlade, projekt ‘Pitlane’ je usredotočen na tri područja rada. Ta područja variraju od preinake postojećih medicinskih aparata, podrške u povećanju proizvodnje respiratora prema poznatim nacrtima, do ubrzanog osmišljavanja i izgradnje prototipova novih uređaja za licenciranje i moguću proizvodnju“, stoji u saopštenju F1.\n“Jedinstvena sposobnost Formule 1 da ubrzano odgovori na inženjerske i tehničke izazove dopušta nam da se nadovežemo na dosadašnje inženjerske odgovore u industriji.”\nU saopštenju se zaključuje da svih sedam ekipa “ostaje spremno sudjelovati i u ostalim područjima koja zahtijevaju brz, inovativan tehnološki odgovor na jedinstvene izazove pred koje nas stavlja pandemija COVID-19”.\nPrethodni članakŠpanija povukla kineske testove za koronavirus zbog slabe preciznosti\nSljedeći članakZapaljeno teretno vozilo obustavilo saobraćaj kroz tunel Vranduk\nNakon Robbena: I Sneijder se sprema za povratak, potpisuje za nizozemski tim?\nOtvaraju se granice BiH za državljane EU uz negativan test na koronavirus


Humanitarni bazar u Nišu: I ja sam dete sa ove planete\nPrvi humanitarni bazar „I ja sam dete sa ove planete“ biće organizovan u četvrtak 17. septembra počev od 16 časova, na platou kod Kalče, a sav prihod je namenjen deci za čiji lek je potrebno 2,4 miliona dolara.\nVELIKI HUMANITARNI BAZAR KOD KALČE\nHumanitarna inicijativa „I ja sam dete sa ove planete“ je okupila pojedince sa ciljem prikupljanja humanitarne pomoći za bolesnu decu. Ideja je nastala prateći objave roditelja i apele za pomoć, kojih je svakodnevno sve više.\nPrvi humanitarni bazar, u organizaciji grupe, biće održan u četvrtak 17. septembra 2020. kod niške Kalče sa početkom u 16h i trajaće do 21h.\nSav prihod bazara namenjen je ovog puta Lani, Minji i Oliveru, bebama obolelim od SMA-spinalne mišićne atrofije tipa 1, za čije lečenje u SAD-u je potrebno 2,4 miliona dolara.\nU želji da se prikupi što više novca grupa je okupila veliki broj ljudi koji će donirati svoje proizvode u humanitarne svrhe.\nNa bazaru će moći da se kupe razne rukotvorine: ogrlice, narukvice, minđuše, privesci, slike, heklane stvari, bukmarkeri, ukrasne sveće, torbice, magneti, igračke itd.\nNa bazaru će učestvovati i animatori, tako da će najmlađi sugrađani imati priliku da se druže sa svojim omiljenim likovima.\nBiće organizovana i lutrija, a preduzetnici grada Niša doniraće vaučere za svoje proizvode i usluge i sve to za pomoć Lani, Minji i Oliveru.\nPutem vaučera će građani moći da kupe usluge/proizvode jeftinije nego po regularnoj ceni i to kurseve engleskog jezika za decu i odrasle, frizerkse usluge, radionice za decu, terensko jahanje konja, časove klavira i gitare za decu, psihoterapeutske razgovore za roditelje, odrasle i adolsecente, kozmetičke proizvode, dekoraciju za kuću itd.\nPozvani su svi ljudi velikog srca da dođu i dovedu svoje mališane, prijatelje, komšije, rođake, kolege i da kupovinom na bazaru i svojim donacijama, koliko su u mogućnosti, pomognu ovoj deci.\nPrethodni tekstMladi niški pijanista na sudu zbog sviranja klavira\nSledeći tekstKo kod bake: Recept za kajgezne pofezne


Dječiji kutak / Children's corner on Vimeo\nDječiji kutak / Children's corner\nfrom MDP Inicijative Doboj PRO 5 months ago /\nAutorica: Edvina Konjić (članica Udruženja žena, Doboj Istok)\nTrajanje: 02:01 minuta\nNakon što je strani donator odlučio da finansira centar za razvoj u ranom djetinjstvu, Edvina i njeno Udruženje žena naporno su radili da pronađu odgovarajuće prostorije. Međutim, na svakom koraku nailazile su na prepreke postavljene od strane lokalnih vlasti: odgađanja, troškovi i neispunjena obećanja. Politički sukobi i ravnodušnost obustavljaju otvaranje centra.\nEdvina i Udruženje nastavljaju sa pritiskom: objavljuju detalje događanja u javnosti i pridobijaju podršku naroda. Na kraju, njihovi napori su se isplatili, pokazujući moć građanskog zalaganja, čak i u najtežim okolnostima. Follow


Čeka li Prištinu sukob s Amerikom? - Novi Standard\nČeka li Prištinu sukob s Amerikom?\nRezolucija o sprovođenju Vašingtonskog sporazuma nije izglasana, a poslanici vladajuće većine bili su uzdržani čime su sporazum zapravo pustili niz vodu\nOdbijanjem parlamenta u Prištini da prihvati predlog rezolucije o sprovođenju Vašingtonskog sporazuma privremene institucije na KiM još jednom su izazvale saveznike pokazujući da ne žele da ispoštuju preuzete obaveze i direktne preporuke Amerikanaca. Nakon upornog odbijanja kosovskih Albanaca da prihvate saradnju u okviru inicijative „Otvoreni Balkan”, uprkos porukama američke ambasade, stigao je još jedan hladan tuš.\nRezolucija o sprovođenju Vašingtonskog sporazuma nije izglasana, a poslanici vladajuće većine bili su uzdržani čime su sporazum zapravo pustili niz vodu. To nije ništa neobično budući da premijer privremenih prištinskih institucija Albin Kurti kritikuje ovaj dokument bezmalo godinu dana, od kada je potpisan. S druge strane, prištinska vlast je selektivno primenila one odredbe sporazuma koje joj idu u prilog, što pokazuje da nisu spremni ni na kakve ustupke kada je u pitanju odnos sa Srbijom. Za takvo ponašanje očekivano je da dobiju packe od svog najvažnijeg pokrovitelja – Sjedinjenih Američkih Država.\nOvim potezom je Albin Kurti pokazao da je politički ekstremista jer mu ne ide u prilog nijedan dogovor koji može da vodi snižavanju tenzija i otvaranju šansi za miran suživot Srba i Albanaca, stav je saradnika Centra za društvenu stabilnost i narodnog poslanika Predraga Rajića.\n„Kurtijeva politička agenda počiva na tenzijama pa zbog toga u njemu nemamo odgovarajućeg sagovornika kada je reč o normalizaciji odnosa. I ranije je ulazio u sukobe sa Sjedinjenim Američkim Državama, koje su najznačajniji saveznik kosovskih Albanaca”, kaže Rajić za Politiku. Dodaje da ne bi isključio mogućnost da je Kurti ovu odluku doneo na svoju ruku pa je tako Amerikance doveo pred svršen čin.\nSličan je stav i Mine Zirojević s Instituta za uporedno pravo, koja za Politiku kaže da je do sada verovala da kosovska vlast sve radi u dogovoru s Amerikancima, ali da se vlada Albina Kurtija očigledno malo „zaigrala”. „Američki zahtevi su vrlo jasni, oni svoje zahteve izražavaju otvoreno, bez ustezanja, a nekoliko puta su poručili da Vašingtonski sporazum mora da se primeni”, podseća Zirojevićeva.\nRanije je predsednik skupštinskog Odbora za Kosovo i Metohiju Milovan Drecun izjavio za Tanjug televiziju da je odbijanje Vašingtonskog sporazuma težak politički izazov koji je Priština uputila vašingtonskoj administraciji, ukoliko nije u pitanju neki dogovor. On je dodao da očekuje konkretnu reakciju Amerikanaca, zaključivši da je Kurti već nekoliko puta pokazao da ne želi da poštuje nijedan dogovor koji je sklopljen za vreme svojih prethodnika.\nUprkos tome što je prištinska vlast očekivala da će američke demokrate odustati od sporazuma koji je sklopljen u doba republikanaca, taj scenario se nije odigrao. Predrag Rajić dodaje da predstavnici kosovskih Albanaca očigledno ne mogu da shvate da je Amerika ozbiljna država i da sadašnji predsednik Džozef Bajden neće ignorisati preuzete obaveze bez obzira na dubinu sukoba s Donaldom Trampom.\n„Tramp taj sporazum nije potpisao kao medijski magnat već kao predsednik SAD. Ukoliko prištinska vlast zaista odustane od ispunjenja Vašingtonskog sporazuma, sigurno će sebi zakomplikovati situaciju, a Kurti će ući u još dublji sukob s američkom administracijom”, objašnjava Rajić.\nNapominje da je ova odluka, pre svega, odraz nepoštovanja prema Vašingtonu jer prištinska vlast nije potpisala sporazum s Beogradom, već sa SAD. Na ovaj način Kurti dovodi u pitanje autoritet te velike sile, a predstavnici SAD već su poručili da su poprilično nezadovoljni Kurtijevim radom i stavovima.\nMina Zirojević dodaje da je iz Vašingtonskog sporazuma izvučeno sve ono što ide na ruku prištinskoj vlasti. Izrael je odmah priznao takozvanu kosovsku nezavisnost, dodaje ona, a Priština je otvorila ambasadu u Jerusalimu. S druge strane, odustali su od svih obaveza koje su podrazumevale ustupke ili dogovor s Beogradom.\nOna podseća da Džozef Bajden ne vodi spoljnu politiku Sjedinjenih Američkih Država isključivo u skladu sa svojim stavovima i ličnim afinitetima, već iza sebe ima ozbiljnu mašineriju, diplomate, istraživače s različitih instituta i ostale saradnike koji ga savetuju.\n„Vašingtonski sporazum su pohvalile mnoge zemlje, uključujući i Evropsku uniju, a sada prištinska vlast pokušava da ga obori u parlamentu, uz podršku vladajuće koalicije koja se uzdržala od glasanja”, kaže naša sagovornica.\nInače, rezoluciju kojom se poziva vlada privremenih prištinskih institucija da sprovede Vašingtonski sporazum predložio je opozicioni Demokratski savez Kosova (DSK), čiji je tadašnji predsednik Avdulah Hoti potpisao ovaj dokument u septembru 2020. godine. Za sprovođenje Vašingtonskog sporazuma glasala su 24 poslanika opozicije, dok je 57 poslanika vladajuće koalicije bilo uzdržano.\nOva odluka skupštine privremenih prištinskih institucija nije obavezujuća, ali Zirojevićeva veruje da će Vašingtonski sporazum da propadne kao i mnogi pre njega jer vlast ne želi njegovu realizaciju.\n„Sad ćemo da vidimo kako će stvari dalje da se odvijaju budući da je prištinska vlast pokazala da je nezahvalan partner koji neće nimalo da popusti već samo gleda sopstvene interese”, stav je naše sagovornice. Zapad bi imao više mogućnosti da izvrši pritisak na Srbiju, smatra ona, kada bi prištinski političari ispunjavali barem deo postignutih dogovora.\nPreporučujemoAljbin KurtiVašingtonski sporazumJelena PopadićKosovo i MetohijaPrištinaSADDžo Bajden